text:
Fagogo: Tama o le CIA
Na fa'alogo Sera i le afiafi lea na fai ai le latou mea'ai ma ona matua, ua fa'amatala e le toeaina o Selefuti de Famous lona le talitonu i le tusi faamavae a Eteuati ma ua fai atu ia logo atu le Komiti Fa'afoe i le masina atoa.
Fesili loa Sera, "Ou te iloaina, sa fa'amatala mai fo'i Eteuati le tusi fa'amavae lena."
Fesili atu loa Selefuti ia Sera, "E te le'o fa'alogo lava i se isi tagata o ta'u mai e Eteuati ?".
Fai mai loa le toeaina, "Pau lea o ituaiga tagata fa'apenei e seasea a maua i le lalolagi i le fa'amaoni, e iloa uma foi e Eteuati numera na avatu i ai, e sese lo'u fika, na ou nofo lava ma saini i le tala-o le tupe fa'a-kuata, ua lelei atoatoa ae le iloa e pepelo au mea na fai, ia su'esu'e ai le fa'amaoni o Eteuati pe a. Ua uma ona sainia, a'o le mea e maua e te'i lava i le telefoni mai o Eteuati e fa'asao mai ia numera ia na ou tago fa'asese."
E o'o fo'i i le taimi e sau ai Eteuati i le fale, e sau i le te'a o le 10:00 pe lata lava i le 11:00, e sauni uma mea e fai i le isi aso ona fa'atoa iloa lea sau i le fale.
E fiu fo'i si teine o Sera e telefoni atu i ai, o la lava e i ai i le fale-faigaluega, e te'i lava Eteauti ua tu le teine o Sera i lana ofisa, i le fiu e fa'atali mai i se fale kalapu, po'o se faleaiga.
E o'o fo'i i le aufaigaluega e manava lava ae o loo faigaluega lava le tama o Eteuati, e ofo foi i le faigaluega i po uma o le vaiaso ae ua uma ona fai uma mea e fai i le isi aso.
Ua tau masalosalo fo'i le teine o Sera, i le ano atu o le tama o Eteuati, ua le tutusa lava na aso o le tau amataga o le la faiga-uo o afiafi uma e tatau lava ona la feiloa'i.
Ae te'i ua o'o mai i le vaitaimi nei, ua 'ese fo'i le vaai a Eteuati ia ua o'o mai ia ia, ua taua lana galuega nai lo'o ia i lana vaai.
Ua seasea toe maua fo'i sona avanoa i le aoauli i le vaiaso, e tele lava ina fai o latou fono i le tele o aso, ma ona 'client' po'o ona pa'aga i mea tau-pisinisi.
A kamupani e o mai i isi atunu'u, ua fai se fa'afetauaiga i a latou 'share' e fa'atau atu i totou o le Banking Cooperation i se aso.
E faia pea


c: text/html

text:
Fa’asotoma i le Initeneti -A’afia Fanauiti
Ua fa’ailoa mai e le ali’i su’esu’e a Matagaluega o Leoleo a le Malo o Ausetalia i ituaiga solitulafono o lo ’o fa’atautaia i so’otaga fa’ainiteneti, Glen McEwen, “O le o’o atu o le tautua Initeneti i lou aiga, e aumaia fa’atasi ai o so ’o se ituaiga mea i lou lotoifale, mea lelei fa’apea fo’i ma mea leaga.”
Ua fautuaina matua ina ia va’ai toto’a fanau i so ’o se taimi, ia mautinoa ua poloka mai lau so’otaga fa’ainiteneti, le tele o mea leaga e maimoa i ai le fanau e fa’aaogaina ai le Initeneti. Afai e le’i malamalama lelei pe le’i o’o fo’i le malamalama o le Matua i mea uma e mafai ona feso’ota’i atu i ai lau fanau e ala i le Initeneti, e ao ina e sa'ilia se fesoasoani mo oe, e mafai ai ona e atamai atu i so ’o se mea tau le Initeneti nai lo lau fanau lea e fa’aaogaina.
Ua fa’ailoa mai e leoleo su’esu’e a Ausetalia i soligatulafono e fa’atautaia i luga o so’otaga fa’ainiteneti i totonu o la latou malo, ma ua latou fa’aalia mai, ua maua uma le to’a 13 o tamaloloa sa latou feso’ota’i ma teineiti laiti lava, e le’i uma le pule a matua ma le malo ia i latou, ua latou talanoa ma fa’amaimoaina i latou i ata leaga i luga o le initeneti. O se solitulafono matuia lea tulaga.
Ua mae’a ona aoina atoa e leoleo su’esu’e nei komipiuta e faitau selau afe o i latou, ua aofia uma ai so ’o se ituaiga o feso’ota’iga solitulafono ma fanau iti. Ua fa’ava’ai ma maimoa ai le fanauiti i ata o faiga fa’asotoma fa’aleituaiga e le talafeagai ma i latou i lea laiti o le soifuaga fa’aletagata o i ai.
O le autu o nei feso’ota’iga fa’asolitulafono e maua ane e afua mai Siamani, ma o le maua taitaia i le Malo o Ausetalia, ona ua fa’ailo mai e le Interpol i Ausetalia o lea ua amata sosolo vave mai lea faiga i la latou tautua fa’ainiteneti.
O le tala mai, na fa’auia mai e nei tamaloloa i Ausetalia ata ma video mai se faila feso’ota’i i le neti. Ua mae’a molia i latou ma e ono fa’asalaina i latou i le umi e tusa ma le 15 tausaga i le falepuipui, e tusa ai ma se tala mai le vaega fa’asalalau a Ausetalia.
Ua fa’ailoa mai o lo ’o fa’atautaia le su’esu’ega lea i Vistoria, Kuiniselani ma New South Wales ma ua fa’aigoaina lea sa'iliga o le Opperation Belfort. E aofia i mea uma ua se’ia nei e leoleo mai ia i latou ua molia, o masini komipiuta, hard drives, laptop komipiuta, flash drives, masini e teuina i ai faila fa’akomipiuta, telefoni fe’avea’i ma isi masini tau ipad ma mp4.
“O se mea fita ai, ona o ni isi o nei ata leaga, ua fa’aalia ai ata o fanau matua laiti lava!” O se tala lea a le ali’i leoleo su’esu’e. O le atunu’u o nei fanau iti e pu’ea o latou ata fa’apenei, e matua le mautinoa lava, e o’o fo’i i nofoaga o lo ’o tapu’eina ai nei ata leaga, ua le mautinoa lava.
O le su’esu’ega lenei na amatalia mai ia Tesema 2011 ma e o’o mai i le taimi nei, o lenei vaega ua saisaitia e leoleo e amata mai tausaga i le 21 se’ia o’o i le 64 tasuaga le matutua o tamaloloa.
“Ua manatu ifo lava le vaega fai mea leaga nei i fanauiti e sao mai le a’ao malosi o le tulafono, ia talofa i la latou sala o le a fa’ao’o i ai e le tulafono. E le o sao le Initeneti mai le a’ao malosi o le tulafono, e i ai lava ala e maua ai e leoleo faiga sese nei i luga o le tautua a'oga.” O se isi lea tala mai a le ta’ita’i leoleo.
“O lo ’o tele lava isi saisaitiaga e mulimuli mai, e le o uma mai le vaega leaga lea!” Sa ia toe fa’ailoa mai i nusipepa i Ausetalia.
saunia: Leua Aiono Frost

robotstxt: allowed

filter: keep


text:
Tala moni ae Kailo
Ua fa’ailoa mai e le Matagaluega o Pagota & Fa’asalaga {Dpeartment of Corrections} a le malo o Guam le su’esu’ega tele ua faia nei i le mafuaga o le maliu o se tasi o pagota Bernard Jennings. Ua fa’ailoa mai, e maua atu Bernard ua tautau mai lona tino i totonu o lona sela i le taeao o le aso Lua na te’a nei. Ua fa’ailoa mai e le fa’atonu o lea matagaluega, Jose San Agustin, ua fa’ate’ia tele o ia i lea mea ua tupu mai, ma ia asia lea sui, aua o se tagata o lo’o tautua i le Navy, ma i la’ua talanoaga sa faia ma ia, e iloga ai le poto tele o ia, ma e manino fo’i ia te ia le tulafono.
Ua fa’ailoa mai e le fa’atonu, o lo ua faia le su’esu’ega, ae o lo ua ia taumafai atili e fa’ateleina polokalama e fa’atautaia i totonu o le to’ese e mafai ona fiafia i ai ituaiga o tagata fa’apei o Bernard. E le faigofie lona tagata ona fa’afiafia i se mea na te faia e fa’aaoga i ai lona tomai a’o fa’afalepuipuia o ia. E ui ina taumafai i latou uma o i ai i le matagaluega, ae afai o polokalama o i ai e le mafai ona fa’atino e lea ituaiga o pagota, ona leai lea o se latou mea e mafai. Sa taumafai fo’i le matagaluega ina ia fa’asaoina mai le soifua o lea pagota e ala i le va’ai toto’a o mea e mafai ai e ia ona faia e pei ona ia fa’ataunu’uina nei, o le maliu lea ua pule i lona ola.
E le’i fa’ailoa mai le afuaga o le nofosala o lea tama i le to’ese i Guam ae peita’i ua fa’ailoa mai, atonu e mae’a lelei le sailiga a le matagaluega i le afuaga o lona faia o lea mea ia te ia, pe na fa’ao’o fo’i e se tasi ia te ia lea tulaga.
Fa’amaonia mai ‘AAFB’ Nofoaga Eafosi na Esikegi Va’alele:
Mai Guam fo’i ua fa’amaonia fo’i e le Andersen Air Force Base, ua fa’atautaia nei se su’esu’ega mae’ae’a a le AAFB e tusa ai o le va’alele na pa’u i se vaipanoa e i tua atu o le ogasami o le latou malo. Ua fa’ailoa mai o lo’o ua aoina pea fa’amaumauga e tusa o lea fa’alavelave, aua o lea e fa’atautaia ni a’oa’oga fa’apitoa i le Nofoaga o le Eafosi i Guam.
I lea nofoaga e fa’atautaia ai lava a’oa’oga fa’apea, ma e aufa’atasi mai i ai Eafosi a Ausetalia, Eafosi a Amerika ma le Eafosi a Iapani i lea nofoaga mo a latou fa’ata’ita’iga ma a’oa’oga fa’apitoa o a latou ave va’alele po’o pailate fou. O lea fo’i le feso’ota’iga e mafai ona autasia uma ai nei malo e tolu, i a latou feso’ota’iga fa’apa’aga.
E i ai mea ua le mafai ona fa’ailoa mai e le AAFB, ua le mafai ona latou fa’ailoa maia i le taimi nei po’o se va’alele a fea le malo lea e pa’u, pe o se va’alele fo’i o lo’o fa’aaogaina lea mo a’oa’oga fa’apitoa a sui o malo e tolu lea e tu’ufa’atasia a latou a’oa’oga fa’apa’aga i le ea e pei ona faia pea i Guam, ae maise ai, ua le mafai fo’i ona fa’ailoa mai po’o i ai se ua amia ai le soifua i nei fa’aa’oa’oga, pe ua na ona fa’amanu’alia ae le o maliu se tasi na fa’afoea lea va’alele.
O le a’oa’oga fa’apitoa a le Eafosi i le va o malo e tolu lea e faia e 23 va’alele o lo’o fa’aaogaina ai mai le Kadena Air Base ma e o’o lava nei a’oa’oga i le aso Gafua a sau nei. O le fa’aaogaina lava o va’alele latou e mae’a lelei i le aso Faraile, ae fa’ato’a ta’ape ma mae’a lelei isi a’oa’oga fa’apitoa tau tulafono i le ea, ae maise le fa’atulagaina o galuega fa’aola a le Eafosi i le va o malo e tolu i le aso Gafua o le vaiaso a sau. Peita’i, e ui ina le fa’ailoa mai e le Eafosi nei fa’amaumauga, ae na talanoa mai le sui o le Coast Guard ma latou fa’aalia mai, “E leais e va’alele o pa’u i ogasami i tua atu o le sone a Guam, peita’i, e i ai le fa’alavelave na tupu i le a’oa’oga fa’apitoa o pailate a le eafosi a malo e tolu lea e faaaogaina ai pea le nofoaga o le Eafosi i Guam. O le va’alele ituaiga F16 a le Eafosi na sese’e e tusa o le 100 futu i tua atu o le malae va’alele po’o luga o le mutia lea, i le malae va’alele i Saipan. E leai se tasi o fa’ailoa mai o lavea ai, pe ua faaleagaina fo’i le va’alele. ua toe fa’aleleia uma lava nei meatotino. Peita’i ua fa’amautu mai e lea sui o le Coast Guard, e le o i ai se vaalele i le sami, ma e le o o fo’i i ai le Coast Guard i se mea fa’apena i le sami.
Pepelo Na ‘Ave Fa’amalosi - Se’i Maua Ai Se Tupe
Mai le teritori o Guam ua fa’ailoa mai ai se tama e 23 ona tausaga, le ali’i o Shawn Ray Lujan ua tu’ua’ia nei i lona faia o se tala fa’atupu ma pelogia ai le vaega o Leoleo Su’esu’e o lo’o latou sailia le tonu o lea mataupu. O lana tala o ia sa ‘avea fa’amalosi ma sa fa’afefeina o ia i le fana ina ia mafai ona avatua ai se vaega tupe mo le na ia avea fa’amalosia o ia.
O le tupe lea sa mana’omia e i latou na avea fa’amalosi lea tama e $5,000. mai tagata o lona aiga ma ni ana uo mamae. Peita’i, e tusa ai ma fa’amaumauga a le fa’amasinoga, ua tu’uaia nei Shawn Ray i lona pelogia o le fa’amasinoga, ae o ana mea sa fai, na te faia emeli i lona aiga ma ana uo mamae, o lo’o ia fa’atauina fuala’au fa’asaina mo le tagata e igoa ia Reaper, ma o lo’o i ai la se tinoitupe e $5,000. o lo’o aitalafu ai o ia. O lea ua ‘ave fa’amalosia ai o ia.
Peita’i, ina ua sailiili leoleo i lea mataupu, ua va’aia ai le ali’i o Shawn Ray o avea lana ta’avale i totonu o le a’ai o Dededo, na saisaitia mai ai lava o ia i na moliga o le taufa’avalea ma le gaoi. Na maua atu ai lava fo’i ma le ‘aisa ia te ia. Na fa’ailoa ane e Shawn Ray i leoleo, o lea tala sa ia fa’apea ai, ua avea fa’amalosia o ia ma ua fa’afefe fo’i o ia i le fana, o se pepelo lava.
saunia: Leua Aiono Frost


text:
Tala mai le Fono Faitulafono
Version:1.0 StartHTML:0000000215 EndHTML:0000013170 StartFragment:0000002913 EndFragment:0000013134 SourceURL:file://localhost/Volumes/CURRENT%20ISSUE/09_15_11%20LE%20LALI/4.%20%2009_15%20AF%20tala%20fono.rtf
(w/ banner)
Tala mai le Fono Faitulafono
tusia Ausage Fausia
PASIA FAIPULE PILI E TALIA AI LE FA’AAOGA ITUAIGA SIMA #1
E 13-3 le fa’ai’uga o le palota na pasia ai e le Maota o Sui i le taeao ananafi, le latou pili e talia ai le fa’aaogaina o le ituaiga sima ua taua o le ‘type 1’ mo le faia o isi galuega i le fausiaina o fale ma isi galuega, i totonu o le teritori.
I le tino o lenei tulafono o lo o taua ai, o le fa’aaogaina o le sima o le ‘type 1’, e mafai ona fa’aaoga i le fausiaina o auala, auala savali, fale sima, auala laupapa, tane, fa’atanoa, mea e fa’aalu i ai le suavai, mea e fa’aalu i ai suavai lafoa’i, paipa vai ma isi lava ituaiga galuega e fausia i sima.
Ae o le sima o le ituaiga o le ‘type 1’ o lo o i ai pea i le taimi nei, e fa’aaoga mo le fausia o galuega tetele e pei o uafu, auala laupapa tetele ma ni puipui mamafa anagata.
O le fa’alua ai lea ona tu’uina atu o lenei tulafono i luma o le maota o sui, ae sa le’i faia i ai se galuega a le komiti o Galuega a le maota, i le mae’a ai o se iloiloga sa faia, lea na fesiligia ai le Fa’atonusili o Galuega a le malo, atoa ai ma nisi o kamupani mai tua.
Na taua e le fa’atonu o galuega a le malo o Taeotui Punaofo Tilei, o le sima lea o le ‘type 1’, e vaivai tele, ma e le o fa’atagaina mai e le feterale e fausia ai galuega tetele a le malo e pei ona faia i le teritori, ae na taua e nisi o sui mai kamupani tua sa maua fo’i le avanoa e molimau ai i lenei mataupu, o le tele o galuega sa fausia i le ituaiga sima lea i le taimi ae le’i taofia lona toe aumaia i le teritori, o lo’o tumau pea ona lelei e o’o mai i le taimi nei.
O se tasi o fautuaga na mafai ona tu’uina atu e afioga i faipule e taua ai le fa’aulufaleina mai o lenei ituaiga sima i le teritori, e fesoasoani ai i le atina’eina o pisinisi o le a latou aumaia lenei ituaiga sima.
O lenei tulafono taufa’aofi na fa’aulufale e le afioga i le ali’i faipule ia Galu Satele Jr.
FA’ATULAGA ILOILOGA MAOTA O SUI MA LE KOMITI VAEGA TOSOVA’A
O le Aso Lulu o le vaiaso fou lea ua fa’amoemoe le Komiti o Fefa’atauaiga a le maota o sui, latou te fesiligia ai le Komiti Fa’afoe na tofia e le kovana latou te fa’afoeina le Vaega Tosova’a a le malo i Satala, mo le fa’ailoaina atu o nisi o mataupu e le’i mafai ona fesiligia i le taimi o le iloiloga o le latou paketi i le vaiaso nei.
O lea iloiloga o le a fa’atautaia lea e le afioga i le ali’i faipule ia Alexander Eli Jennings, lea fo’i o le a maua ai le avanoa o faipule e fesili ma su’esu’e ai mataupu o lo’o fia malamalama i ai.
O nisi o vaega o lo’o fia malamalama atili i ai le Fono, o le poloaiga a le kovana na fa’atula’i ai le Komiti Fa’afoe e ta’ita’ia le Vaega Tosova’a, lea fo’i o lo’o aofia ai ma se fa’aupuga e fa’apea, o lo’o i ai i le komiti fa’afoe le malosi e pasia ai lana ia lava paketi.
O nisi o vaega na mafai ona fa’ailoa atu e le komiti fa’afoe i le fono ina ua fesiligia le latou paketi i le vaiaso nei, e le gata i le toe fa’aleleia lea o le tulaga o le vaega tosova’a, ae ua mafai fo’i ona latou fa’a faigaluegaina tagata e to’a 27, o le to’atele lava o i latou ia sa galulue i le kamupani o le MYD Samoa.
ILOILOGA A LE SENATE TOFIGA KOVANA MO TOETAGATA A. MAILOA
O le itula e 8:00 i le taeao o le aso Faraile o le vaiaso nei ua fa’atulaga e faia ai le iloiloga a le komiti o Mataupu tau Tulafono a le Senate, mo le iloiloina lea o tofiga a le ali’i kovana i le afioga ia Toetagata Albert Mailo, e toe filifilia ia o ia e avea ma Fa’amasino o Mataupu tau Pulega.
O lenei iloiloga sa fa’alua ona tolopo mai ona sa toesea le ali’i fa’amasino mai le atunu’u, ona sa auai atu o ia o se tasi o Ofisa mo le au si’isi’i u’amea mamafa a Amerika Samoa, i ta’aloga a le Pasefika lea na talimalo ai le atunu’u o Niu Kaletonia.
O le afioga i le ali’i Senatoa ia Lualemana Faoa o le a fa’atautaia lenei iloiloga.


text:
Talosaga loia Tone Pulou fa’a falepuipui o ia 8-10 tausaga
O le taeao ananafi, na folasia ai e le loia a Tone Pulou, i luma o le Fa’amasinoga Maualuga, se talosaga, ina ia fa’asala Pulou i le va o le 8 ma le 10 tausaga, i le to’ese i Tafuna.
O le vaiaso na te’a nei na fa’atulaga e lau ai le fa’asalaga a Pulou, ae peita’i na toe tolopo mai i le aso ananafi, lea na fa’afofoga ai le fa’amasinoga, i se molimau mai i le Sa’o o le aiga o le teineititi o lo o a’afia i lenei mataupu, ma o lea na toe tolopo mai ai le lauina o le fa’asalaga a Pulou, i le taeao nei.
O Pulou o lo o ta’usala i moliaga i lona faiaiga ma se teineititi talavou, ma i’u ai lava ina ma’itaga lenei tama’ita’i. O fa’asalaga mo ia moliaga, e i le va o le 5 ma le 15 tausaga.
I le molimau a le Sa’o o le aiga o le teineititi, le afioga Muagututia Tupusemanuiaaeaualetupusemalaia Muaivasa Tauoa, na ia ta’ua ai e fa’apea, ua talia e lona aiga le ifoga sa faia e matua o Pulou, ma ua maea ona teuteu ma faamatafi le ao pogisa sa ufitia ai aiga e lua ona o lenei faalavelave.
Na fa’amanino e Muagututia, o le ifoga o se tasi lea o tu ma aga maualuga a Samoa e uia e se aiga pe afai ua i ai so latou sese. O le ifoga e pulolou ai tagata o le aiga ua sese i le ietoga i luma o le aiga sa faia faasaga i ai se sese ina ia magalo ai.
Fai mai le molimau, na faalua ona fono lona aiga e aofia ai ma matua o le teineititi na aafia, e uiga i le ifoga ma sa latou faaalia ai lo latou taliaina o le ifoga.
Na fesiligia e le loia a le malo, o Mitzie Folau ia Muagututia, pe na talia e le tamaitai na a’afia, le ifoga. Na tali le molimau, “Na talia e a’u, o lo’u tuafafine, o matua o le teine, o le teine atoa ai ma le matou aiga potopoto.”
Na toe fesili Folau i le molimau pe faamata ua mafua ona ia taliaina le ifoga ina ia faaauau ai le nonofo filemu o aiga e lua i totonu o le nuu, na tali le molimau, o le isi mafuaaga na mafua ai ona talia le ifoga, e le utuva lava le o atu o matua o Pulou ma avatu meaai, lavalava ma tupe e fesoasoani ai i le tausiga o le pepe, ma o iina e iloa ai le alofa moni o matua o Pulou i le tama a le teineitiiti na aafia.
Na toe fesili Folau i le molimau pe na te iloa ua lava le ifoga e magalo ai le sala a Pulou, na tali le molimau, “o lea lava.”
Na taua e le alii loia a Pulou i lana faafinauga e faapea, o le mataupu ua ta’usalaina ai Pulou, e le tasi sona aafiaga, aua e le gata o lea ua aafia le olaga teinemuli o se teineititi 13 tausaga, ae ua i’u lava ina ma’itaga ai o ia ma ia fanauina ai se pepe. Sa ia taua foi le iloa lelei e Pulou o le matuia ma le leaga o le mea sa ia faia.
Fai mai Michael White, o Pulou o se alii faiaoga sa galue malosi i le aoaoina o fanau aoga, peitai sa sese le faaiuga na ia faia ma i’u ina ta’usala ai o ia i le tulafono.
Na faailoa foi e White i le faamasinoga le la talanoaga ma le tina o le teineititi na aafia i lona ofisa i le tolu vaiaso talu ai, lea sa ia talosaga ai ina ia faasala Pulou i le toese mo se taimi umi, ina ia aua ai nei toe mafai ona ia toe fesootai i lana tama na aafia, ona o lo o naunau o ia ma le tama o le aiga e faaauau le aoga a lana tama ma faau’u o ia.
“Sa talosaga mai foi le tina ia te a’u ina ia aua nei toe maua se avanoa e fesootai ai Pulou i lana tama,” o le tala lea a White ma ia talosagaina ai loa le faamasinoga ina ia faasala Pulou i le toese mo le 8 e oo atu i le 10 tausaga, o le taimi lea e tatau ona oo atu i ai ua i’u le aoga a le teineititi na aafia ma maua sona lumana’i lelei.
I le faafinauga a le malo, na talosaga ai le tamaitai loia ia Folau ina ia faasala Pulou i le faasalaga pito i maualuga o loo faatulai mai i le tulafono, (15 tausaga i le toese) ona o le matuia o le gaioiga sa ia faia.
Fai mai Folau, o Pulou o se faiaoga sa tuu atu i ai le avanoa na te aoaoina ai tamaiti aoga ma ua avea ai o ia o se matua i tamaiti aoga e aofia ai ma le teineititi e 13 tausaga na aafia, peitai sa ia faaaoga sese lea malosi ma ia liliu ai i se isi itu ma i’u ina ma’itaga ai lenei teineititi.
Na taua foi e Folau e faapea, o le ifoga lea na talia e le Sa’o o le aiga, na faia ina ia teuteu ai le nofo lelei o aiga e lua i totonu o le nuu, peitai e i ai lona talitonuga e lei malilie i ai matua ma le teineititi na aafia, ma o le taimi nei, o loo nonofo lava pea le aiga o le teineititi na aafia ma ona matua i le nuu ma tautua le aiga, e ui o loo aafia o latou lagona i le faalavelave na tulai mai.
Ua talosagaina foi e Folau i le faamasinoga ina ia poloaina le ua molia na te toe totogiina tupe sa faaalu e le malo e toe faafoi mai ai o ia i le teritori, i le maea ai lea o lona sola ese ina ua ia iloa ua suesue e le malo le mataupu.


text:
“TAPUA’IA OU FAIVA - TUSIUPU SAMOA”
Na fa’amamafa e le faletua o Sheryl Morales Polataivao le tapua’ia e lana taupulega o le Faletusi o Feleti Barstow i Utulei, o alo o Samoa a’o alofaiva e tusi ma fa’amaumau au lava measina. O se saunoaga fa’amalosi’au, ma o se lagona lotonu’u e fa’aofofia ai, e taumafai i tatou tagata Samoa, e avea i tatou ma puna’oa e saili mai ai e tatou tupulaga o lumanai sosia o a tatou ‘Tu ma Agaifanua.’
I le tatalaga o fa’atauga o le Tusi o Lauga ‘ese’ese “Anava Fetalai” na tusia e le afioga Teleiai Fanaea Chrsitian Ausage i le afiafi o le aso Lulu na te’a nei i le Faletalimalo o le Sadies by the Sea i Utulei, sa fa’afofoga ai e na auai, ae lalafo le tama’ita’i pule o le Faletusi I Utulei.
“O le fesili pe fia ni tusi ua fa’aaogaina nei i a’oa’oga a le fanau saili fa’ailoga i mataupu tau le Pasefika, Samoa ma Ana Aganu’u, le Atumotu ma ona Malo o aofia ai, ua tusia e tagata Samoa?”
O le tali, ua loa tausaga o tatou su’esu’e i nei mataupu, ae o tusi na tusia ma fa’amaumau e sui ma atunu’u mamao sa o mai aumau ma tusia o tatou tala’aga, lea ua tatou toe fa’aaogaina mo le sailiga o fa’ailoga maualuluga i o tatou lava laufanua!”
O se fesili fa’atupu manatu, ae ua tatou patipatia ai fo’i le galuega sa gapatia ai tusitala fou a Samoa, lea ua tutula’i mai, ma latou susu’e le falao’oto ma fa’amau ona matalalaga, ae a sailiga a fanau i le taimi nei ma le lumana’i.
O lenei tautalaga, ua faia e le faletua o Sheryl Polataivao, ua nofoleleia i le a’ai o finagalo na auai i lea po e tatala fa’atauga o le “Anava Fetalai” o se tusi aoga tele i le tofa saili fa’atulafale ia a’oina le mafaufau ma le fofoga fetalai aua o lana lea anava tausi i la ta aganu’u.
E lua upu Samoa sa fa’amatala ai lagona o le faletua i lana folasaga. ‘Tapua’i’ ma le ‘Agaga Faia’e’.
“O ia upu afai e te fa’aperetaniaina, e le faigofie ona fa’amatala i se upu e tasi,” e tusa ai ma lana folasaga. “Ae o le agaga tonu lea ua ia te a’u ina ua ou fa’alogo ma ua ou taulimaina le tusi o le Anava Fetalai”.
“Na ou tapua’ia ni faiva o alo Amerika, fa’afetai ua ou molimauina lenei afiafi, le sao ua tu’uina mai mo le Faletusi, o le Puna’oa o le atamai e tofasaili i ai le tofaloloto ma le tofamanino i alo o le atunu’u i so’o se vaitau. Ina ua ou umia le tusi lenei i o’u lima, ona ‘fiafia faia’e’ lea o lo’u loto![From the bottom of my heart].”
“Na amata fo’i le Tusi Pa’ia i tusi o le Penitatuka, o tusi na tusia e Mose le Perofeta, e tusa ai o le musumusuina mai o ia e le Agaga Pa’ia o le Atua. E o’o lava fo’i i le feagaiga fou o lo ua fa’amaumauina ai e le au fai Evagelia e to’afa o galuega, fa’ata’oto ma lauga a Iesu na faia a’o soifua fa’atasi o ia ma tagata i lenei lalolagi.”
Ina ua tu’ua se avanoa matagofie i le tusitala, sa ia fa’amauina le afiafi mo lona sao i le anava fetalai i sana fa’aupuga fa’apea, “E mautinoa e le’i moemoenoa le susuga le tamaloa mai A’ana ona o lenei galuega sa ia moeonoono ai, ma sa ia tapa fo’i ana moefa’auo i taimi uma na utia ai, ina ia tatala ato vailiili o tofa sa moe manatunatu i ai!”
O le tusi ua maua nei i le Faletusi i Utulei, ma isi faletusi uma, e aoga tele mo folasaga eseese e a’otauina ai le fanau i le anava fetalai fa’atulafale.


text:
ULUA’I SAMOA NFL - FA’ASUAFA MATAI ALI’I
Le afioga le Alo o Tamalelagi Tuioti Reagan Maui’a - Falelima, Lepea ma Faleniu
“Ou te iloa o se fa’aeaga a le pa’ia maualuga o Aiga, peita’i e maulalo le loto e talia ma le agaga fa’afetai lea fa’aeaga, ma ou fa’afetai ai i le tapua’iga i aiga i ona itu tetele ma ona itu taulagi, ae maise le nofo tapua’i a le aiga o si o’u Tama - Pili Maui’a i Faleniu Amerika Samoa, fa’afetai i le Atua ua ausia e lo outou atali’i lenei aso e fa’ao’o ai se fa’afetai i le Atua i lana fa’asoa mamana, i so’o se mea ua toina mai mo a’u, ia vi’ia ai le Atua ae le o le tagata.”
“E loloto ma sousou le moana, ae ua iloga ala o i’a, e ui lava fo’i i le lavelave o le tupu’aga o le tagata, ae iloga lava e fa’amanuiaina i o latou ala saili, taumafai ma tauivi i fita ina ia tu matila se taumafaiga e ta’ua ai le igoa pele o Samoa na lua!”
O se agaga lea i le afioga le Alo o Tamalelagi, Tuioti Reagan Maui’a, sa ta’alo mo le 3 tausaga i le Arizona Bengals. O ia sa soifua ane i Faleniu, a’oa’oina i le A’oga Tulagalua a Pava’ia’i, masi’i atoa ai le latou aiga i Sacramento Kalefonia, lea ua taunu’u ai le taumafaiga i ‘ai o evaga sa tatalia a’o a’oa’oina tama fanau - ua atoa fo’i le tino o va’atausili, lele ua lima tausaga i le malae o sailiga matati’a i le ta’aloga Lakapi Fa’a-Amerika - ae ua toe tatalia fo’i se isi ataata o taulelei, pe tua ma ni a le isi soso’oga o le taumafaiga, atonu e suia se isi ‘au e ta’alo ai, pe leai, o le a toe filifili o ia e tumau pea i le Bengals lana ta’alo i le 2012.
Ina ua fesiligia sona lagona e fa’aalia mo nai ona uso i le tatou nei lotoifale, ae na ia fa’aalia, “Aua le fa’amatu’u esea lou fa’amoemoe e tafea, pi’iama i ai, ma ia mautu lou fa’atuatua e alofa mai le Atua fa’ataunu’u ou fa’amoemoega e te fia auai e ta’alo mo so’o se ‘au football i le NFL, e le taitai ona e fa’apea mai e le mafai! E mafai! Pau lava lau mea e fai, o le Koleni ma alo ese i mea e fa’aletonu ai lou olaga, ma o’o ai oe i nisi a’afiaga e le mo’omia i lenei olaga!”
E ui ina sa o’o le a’oa’oga a Tuioti Reagan i Kalefoni, ae sa toe taliu mai ta’alo mo UH Manoa i le ‘au a le Toa a’o a’oa’oina ai fo’i o ia. Na mua’i filifilia o ia e le Miami Dolphins i le tausaga e 2007 ae na latou ta’a’alo fa’atasi ma Peko ma Fanene i le Bengals lea e fa’ato’a mae’a ai lana Konekarate mo le 3 tausaga talu ai.
O matua o lana afioga le Alo o Tamalelagi o Pili Maui’a mai Faleniu le tama, ae o si ona tina, o le faia’oga o ia, Tagiifo Maui’a mai Lepea ma Falelima i Savaii, lea na fa’apaleina o i le suafa “Tuioti” ia Tesema 30, 2011.
Sa ta’alo mai o ia i le Arizona Bengals i le tulaga o le Fulupeki, ma ua i ai lona fa’amoemoe, e fia maua e ia se ‘au e ta’alo ai, e talafeagai ma ana fuafuaga o lona aiga. Ua i ai lona atali’i o Reagan ll Maui’a, ma ua amatalia fo’i e ia lana pisinisi i Arizona e fa’aigoaina lea o le “Kava Kreations -from the Islands.”
I sona taofi fa’aalia, e tusa ai o le umi ma le fita sa fa’afeagai ma ia i ana taumafaiga mai, sa ia fa’aalia ai, “E leai se mea e le mafai ona aumaia e le Atua ia te oe, pe afai e te fa’amaoni i au taumafaiga, ou te iloa, e le’i faigofie ia te a’u fo’i latou la’u sailiga, ae ua fa’asino e le Atua le ala, ua mata’u fo’i le tagata e saili ai, ma ua tali fo’i le Atua e fa’ao’o mai fa’amanuiaga ma taunu’uga sa e mana’o i ai! O lea e muamua ai fa’afo’i ai le vi’iga i le Atua.”
Ua fa’aalia e ia, “E tulivae ona matua ma lona aiga atoa i so’o se taimi i talosaga mo lana taumafaiga, ma e le mama fo’i ia te ia lea tulaga. E le misia i si ou tama sa’u ta’aloga e tasi, ae o Mama, ia o lo’o tausaili lava lona tofi Faifeau i a’oa’oga fa’afaifeau, ua toe lua lava ana kosi, mae’a loa lea!”
O Tuioti Reagan o le lona fa lea o le fanau e to’afitu, e to’a fa ona uso, ae to’alua ona tuafafine. O i latou uma lava o tama, e tasi lava le ala o lo’o latou tauva ai, o le ta’aloga Football ma a’oa’oina lava i Kolisi ma Iunivesite, ae o tama’ita’i o le aiga, e to’atasi, le tuafafine matua, ua a’oa’oina fa’apitoa nei mo se Tama’ita’i Fusu Fa’apolofesa!”
“O ia lava lea e masani ona fusu mo a’u, pe a o’o ina tau pa’ia mai si o’u tino ile a’oga, lea ua o’o lana taumafaiga i le fusu fa’apolofesa lea e koleni fa’apitoa nei i ai!” O si ana tala ata lea, ae o lona fa’amoemoe, ia manuia i latou uma lava ma a latou taumafaiga, e ta’ua ai le atunu’u pele o Samoa!
I lana saunoaga, afai ae toe maua se avanoa e asiasi mai ai, e le mafai ona misia le “Matai” i le isi malaga lea o le a soso’o mai, e pei o le malaga tele lea sa sau ia Iuni 2011 - Troy Polamalu Team! I le matau atu a le tusitala, ua lava tapena lea aloali’i mo lona tofi Matai o aiga, aua ua mae’a tapena lana atovailiili i pa’ia o lona afio’aga i Falelima i le Mea afio ai le Ta’auso, afio mai ai fo’i le Tonumaipe’a ma le Tafa’i, afio ai le Alo o Tamalelagi, tainane le afio mai o le Ma’opu o le Tuia’ana. Susu mai Gafa, susu mai Tanuvasamanaia ma lou Falefia, susu mai ai fo’i Alaalamatuatala ma le Ma’opu, afio mai le To’alepaiali’i, maliu mai le fofoga o Papa i lau fetalaiga Folasa. Alala maia Tamafaiga ma upu ia te oe le Alataua.
O pa’ia na o lo o puipuia i le maota i Tautaisau ma le malaefono o Si’uvave.


text:
O soifua le Atua? O a ni mea e iloa ai o loo soifua le Atua?
Fesili: O soifua le Atua? O a ni mea e iloa ai o loo soifua le Atua?
Tali: O soifua le Atua? E malie ia te a’u le toatele o e o loo ‘auai i le faatalanoaina o lenei mataupu. I suesuega e faatatau i lenei mataupu ua ta'u mai ai e 90 pasene o tagata i le lalolagi e talitonu o loo soifua le Atua poo se mana foi e sili atu lona maualuga. Ae paga, ua faae'e le avega i luga o e talitonu ina ia latou faamaonia le soifua le Atua. Ou te manatu a’u, e tatau ona fesuia’i le vaega e tatau ona aumaia le faamaoniga.
Peita’i ane, o le soifua mai o le Atua e le tau faamaonia. Fai mai le Tusi Paia ia tatou talia Lona Soifua mai e ala i le faatuatua, “A leai foi se faatuatua e le mafai ona fiafia mai o ia; aua e tatau i le alu atu i le Atua ona talitonu o loo soifua o ia, o ia foi na te tauia mai o e matua saili ia te ia” (Eperu 11:6). Afai e finagalo iai le Atua, e mafai ona faaali mai o Ia i le lalolagi e faamaonia ai o loo soifua o Ia. Ae afai foi Na te faia lea mea, ua leai se aoga o lo tatou faatuatua. “Ua e talitonu, aua ua e vaai mai ia te au. Amuia o e le vaai mai, a e talitonu mai pea” (Ioane 20:29).
E le faapea la e leai ni faamaoniga o loo soifua le Atua. Ua ta'utino mai le Tusi Paia, “Ua tala mai e le lagi le mamalu o le Atua; ua faaalia foi e le va nimonimo le galuega a ona aao. O loo ta’u atu le upu e le tasi aso i le tasi aso, o loo faailoa foi le poto e le tasi po i le tasi po. E leai se gagana, e leai foi ni upu, e le lagona o latou leo. Ua oo atu lo latou leo i le lalolagi uma lava, ma a latou upu i tuluiga o le atu laulau” (Salamo 19:1-4). O se vaaiga i fetu, se malamalamaga i le lautele o le atulaulau, ma le manatunatu i le matagofie naua o lenei lalolagi, vaaiga foi o le manaia o le alu a'e o le la – o nei mea uma e faasino i Le na fausia, o le Atua. O le isi foi mea, o loo faamaonia le soifua o le Atua i o tatou lava loto. Fai mai le Failauga 3:11, “Ua tuuina foi e Ia le manatu i le lalolagi i o tatou loto...” O lagona loloto o loo taatia i totonu ia te i tatou e faamaonia ai o loo iai se tasi i tua atu o lenei olaga e sili atu i lo lenei lalolagi. E mafai ona tatou tetee i lea manatu faalemafaufau, ae o loo iai foi le mamalu o le Atua i totonu ia te i tatou. E tusa poo le a lava nei mea uma, o loo ta’u mai e le Tusi Paia e iai i latou o e faafitia le Atua, “Ua fai ifo le tagata valea i lona loto, E leai se Atua” (Salamo 14:1). Taluai ona e silia ma le 98 pasene o tagata talu le foafoaga o le lalolagi, i soo se atunuu, i soo se mea o loo iai le ola, i konetineta uma foi, e talitonu o loo soifua se ituaiga Atua – e tatau la ona iai ma se mea (poo se tasi) o loo faaosofiaina nei talitonuga i loto o nei tagata e toatele.
E le gata i mau mai le Tusi Paia e faamaonia ai o loo soifua le Atua, o loo iai foi faamaumaga faalemafaufau. Muamua, o le finauga ua sili lona faaaogaina, o le manatu e faamaonia le soifua o le Atua ia te Ia lava (ontological argument). E amata i se faamatalaga e uiga i le Atua e faapea, “o Ia o Le silisili ma e sili atu lava nai lo se tasi o loo iai.” Ona iai lea o se faatau e faapea, o le iai e sili atu nai lo le leai, ma o lea la o loo soifua Le e silisili. Afai e le o soifua le Atua o lona uiga e le silisili o Ia nai lo se isi lava o loo soifua – ae o iina e faaleaogaina ai la le uiga moni o le Atua. O lona lua o finauga e faa’autu i mea o loo iai i le va nimonimo (teleological argument). O lea finauga e faapea o le tula’i mai o nei malamalama mata’utia i le lagi, o lona uiga la e sapaia ai iina le soifua mai o Le na na foafoaina. Faata’ita’iga, afai o le lalolagi lenei e silia ma ni nai selau maila e latalata ai pe mamao foi ma le la, e le mafai la ona tau’aveina e le la ola uma o nei malamalama e pei ona iai i le taimi nei lava. Afai e iai foi sina eseesega itiiti lava o pasene o tulaga o nei malamalama iti e sasi ai, e feoti mea ola uma o loo iai i lenei lalolagi. O le eseesega o sina molekula faa-poroteni e tasi pe a fuafuaina i le 10243 (o le 10 e mulimuli iai 0 e 243). O se sela (cell) e tasi e aofia ai le miliona ma miliona o molekula faa-poroteni.
O se finauga lona tolu e sapaia ai le Atua soifua o le mautinoa lea o soo se mea e tupu, e iai lava lona pogai (cosmological argument). E iai le pogai o mea uma o loo iai le ola. O lenei foi lalolagi ma mea ola uma o loo iai, e iai lona mafua'aga. E tatau ona iai lava se mea na pogai mai ai le soifua o mea uma o loo ola i lenei lalolagi. E faasilisili ai, e tatau ona iai se pogai e leai sona amataga e ala mai ai mea ola uma lava. O Lena Pogai o le Atua. O le finauga lona fa e faatatau i tulafono o le amio lelei (moral argument). I soo se aganuu, o loo iai ni tulafono e puipuia ai le amio lelei. O loo ia i tatou uma le faalogona e iloa ai le amio e sa’o atoa ma le amio e sese. O le fasioti tagata, pepelo, gaoi, ma le amio faaletaupulea e le mana’omia e le lalolagi atoa. O fea la na afua mai ai o tatou lagona o le sa’o ma le sese pe afai e le’i aumaia e le Atua paia?
Poo le a lava nei mea uma, ua tautino mai le Tusi Paia e iai lava tagata ua tetee i le malamalama ma le tomai moni o le Atua ae talitonu i le mea pepelo. Fai mai Roma 1:25, “O i latou ia o e ua fesuiai le upu moni i le Atua ma le upu pepelo; ua latou matatau foi ma auauna i mea na faia, a ua tuua o ia na na faia, o ia o le viia e faavavau. Amene.” O loo tautino mai foi e le Tusi Paia le leai o se avanoa o le tagata e le talitonu i le Atua, “aua o ana mea e le vaaia talu ona faia o le lalolagi, e vaaia lava ia i le mafaufau i mea na faia, o lona mana lava lea e faavavau ma lona Atua; o lea foi ua le mautali ai i latou” (Roma 1:20).
Ua fai mai niisi tagata latou te le talitonu i le Atua leaga e “le o se manatu faa saienitisi” poo le “leai foi o se faamaoniga.” O le mafuaaga moni lava, e ta’utino loa le tagata o loo iai se Atua, e tatau foi la ona faia lona tiute aga’i i le Atua ma iloa ua ia mana’omia le faamagaloga mai le Atua (Roma 3:23; 6:23). Afai o loo soifua le Atua, ua iai o tatou tiute e tatau ona faataunuu mo Ia. Afai e le o soifua le Atua, ona pule lava lea o le tagata i lana mea e fai e aunoa ma se popole pe faamasinoina i tatou e le Atua. Ou te talitonu o lena le mafua’aga ua tele ina taofiofi ai le toatele i le mataupu o le “ola faasolo (evolution)’ – ina iai se tasi manatu e ese mai e fai ai filifiliga a tagata pe afai ua le talitonu i le Atua, o Le Na faia mea uma. O le Atua o loo soifua ma e i’u lava ina iloa e tagata uma lea mea. O le mea moni lava, e a la ona taumafai niisi e faamalosia le faaleaogaina o mau e faasino i Lona soifua, aua ua faamaonia ai iina o loo Ia soifua.
Faataga mai a’u ona o se finauga lava lea e tasi e faatatau i le Atua o loo soifua. Ou te iloa faapea o loo soifua le Atua? Pi te iloa o loo soifua le Atua aua ou te talanoa ia te Ia i aso uma lava. Ou te le faalogoina lona siufofoga o loo tautala manino mai ia te a’u, ae ou te lagonaina lona mamalu, ou te lagonaina foi Lana ta’ita’iga, ua ou iloa Lona alofa, ma ou te momo'o i Lona alofa tunoa. Ua iai ni tulaga ua tutupu i lo’u olaga e matua leai ai lava se isi faamatalaga ua na o le Atua. O le faaolaina o a'u e le Atua o se matua vavega tele ua suia ai lo'u olaga tau ina ia ou faailoa ma vivii ia te Ia o Le soifua. E leai lava niisi o nei faamatalaga e mafai ona tosinaina se tasi e faafiti ma le talitonu i se mea ua matua manino lelei. I le i'uga, o le soifua mai o le Atua e tatau ona talia i le faatuatua (Eperu 11:6). O lou faatuatua i le Atua e le o lou osofa'ia lea o le pogisa, ae o se ala saogalemu e te taunuu ai i se potu ua malamalama lelei, o loo laulaututu mai ai niisi tagata pe a ma le 90 pasene.
Toe taga'i i le itulau ua faaliliuina i le gagana Samoa
O soifua le Atua? O a ni mea e iloa ai o loo soifua le Atua?


text:
Mataupu 12
Ua finau Alema ma Seseroma—O mealilo a le Atua e nao i latou o e faamaoni e mafai ona faaali i ai—E faamasinoina tagata i o latou mafaufauga, talitonuga, upu, ma galuega—O le a mafatia e e amioleaga i se oti faaleagaga—O lenei olaga faaletino o se tulaga vaavaaia—O le fuafuaga o le togiolaina ua aumai ai le Toetutu, ma se faamagaloga o agasala, e ala i le faatuatua—O e e salamo e i ai ia i latou se aiā e maua ai le alofa mutimutivale e ala i le Atalii e Toatasi na Fanaua. E tusa o le 82 T.L.M.
1 O lenei, ina ua vaai atu Alema ua lē gagana Seseroma i upu a Amoleka, ona sa ia vaai atu ua maua o ia e Amoleka i lona apepelo ma lona taufaasese e faaumatia ai o ia, ma ina ua vaai atu ua amata ona tetete o ia i lalo i lona eiloa o lona agasala, sa ia tatala lona fofoga ma amata ona tautala atu ia te ia, ma faamautu atu upu a Amoleka, ma faamalamalama atu mea i tua atu, pe ua tala atu tusitusiga paia i tua atu o mea na faia e Amoleka.
2 O lenei o upu sa tautala atu e Alema ia Seseroma sa lagona mai e tagata sa faataamilo ane; ona sa matua toatele le motu o tagata, ma sa ia tautala atu e faapea:
3 O lenei Seseroma, ona ua vaai ua maua oe i lou pepelo ma lou taufaasese, ona ua le nao tagata ua e pepelo i ai ae ua e pepelo foi i le Atua; aua faauta, ua ia silafia ou amafaufauga uma, ma ua e vaai ua faailoa mai ou manatu ia te i maua e lona Agaga;
4 Ma ua e vaai ua ma iloa o lau fuafuaga o se fuafuaga faitogafiti tele, e tusa ai ma le faitogafiti o le tiapolo, e pepelo ma faasese ai lenei nuu ina ia mafai ona e faatutu mai i latou e tetee ia te i maua, e faifai mai ia te i maua ma tutuli ese i maua i fafo—
5 O lenei o se fuafuaga lenei a lou afili, ma ua ia faaaoga lona mana ia te oe. O lenei ou te manao ia e manatua o le mea ou te fai atu ai ia te oe, ou te fai atu ai i tagata uma.
6 Ma faauta ou te fai atu ia te outou uma o lenei mea o se mailei a le fili, lea ua ia tatao e pupue ai lenei nuu, ina ia mafai ona ia aumai outou i lalo o lana pule, ina ia mafai ona ia sio faataamilo outou i ana afilifili, ina ia mafai ona ia noatia outou i lalo i filifili i le faafanoga e faavavau, e tusa ma le mana o lana faatagataotauaina.
7 O lenei ina ua uma ona tautala atu e Alema nei upu, sa amata ona tetete atili tele Seseroma, ona ua ia talitonu atili i le mana a le Atua; ma sa ia talitonu foi ua maua e Alema ma Amoleka se malamalamaaga e uiga ia te ia, ona sa ia talitonu ua la iloa mafaufauga ma faamoemoega o lona loto; ona ua tuuina mai ia te i laua le mana e mafai ai ona la iloa ia mea e tusa ai ma le agaga o valoaga.
8 Ma sa amata ona fesili mai o Seseroma ia te i laua ma le filiga, ina ia mafai ona ia iloa atili e uiga i le malo o le Atua. Ma sa ia fai mai ia Alema: O le a le uiga o lenei mea na fai mai ai Amoleka e uiga i le toetutu mai o e ua oti, e faapea o le a toetutu mai tagata uma mai le oti, o e e amiotonu ma e e amioletonu, ma aumai e tutu i luma o le Atua e faamasinoina e tusa ma a latou galuega?
9 Ma o lenei sa amata ona faamalamalama atu e Alema ia mea ia te ia, ua fai atu: Ua tuuina mai i le toatele ia latou iloa amealilo a le Atua; e ui i lea ua tuuina i latou i lalo o se poloaiga saolele ia latou lē faaali atu ia mea etau lava e tusa ai ma le vaega o lana afioga na te tuuina mai i le fanauga a tagata, e tusa ma le gauai ma le filiga latou te tuu atu ia te ia.
10 Ma o lea, o ia o lē e afaamaaa lona loto, o ia lava lea na te maua le vaega eitiiti o le afioga; ae o ia o lē e ilē faamaaaina lona loto, o ia lea e otuuina mai i ai le vaega tele o le afioga, seia oo ina tuuina mai ia te ia, ia ona iloa mealilo a le Atua, seia oo ina ia iloaina atoatoa.
11 Ma o i latou o e e faamaaa o latou loto, e tuu mai ia i latou le avaega itiiti o le afioga, seia oo ina latou lē eiloaina se mea e uiga i ana mealilo; ma ona ave ai lea o i latou faatagataotaua e le tiapolo, ma taitai atu e lona loto i lalo i le faafanoga. O lenei o le uiga lenei o upu o ifilifili o oseoli.
12 Ma sa tautala manino atu Amoleka e uiga i le aoti, ma le faatuina mai o lenei tino faaletino i se tulaga ola pea, ma aumai i luma o le pa faamasino a le Atua, e efaamasinoina e tusa ma a tatou galuega.
13 Ona oo lea afai sa faamaaa o tatou loto, ioe, afai sa tatou faamaaa o tatou loto e faasaga i le afioga, ua oo ina lē maua ai i totonu o i tatou, ona matua matautia ai lea o le leaga o lo tatou tulaga, ona o le taimi lena o le a tausalaina ai i tatou.
14 Ona o a tatou aupu o le a tausalaina ai i tatou, ioe, o a tatou galuega uma o le a tausalaina ai i tatou; ma o le a lē maua i tatou i le lē ponā; ma o le a tausalaina foi i tatou i o tatou mafaufauga; ma i lenei tulaga leaga matautia, o le a tatou lē fia vaai aʼe ai i luga i lo tatou Atua; ma o le a sili ai ona tatou fiafia pe a na mafai ona tatou faatonu atu i papa ma emauga ia pauu mai i o tatou luga, e ipupuni ai i tatou mai ona luma.
15 Ae e lē mafai ona faia o lenei mea; e ao lava ina tatou o atu ma tutu i ona luma i lona mamalu, ma i lona mana, ma i lona malosi, silisili, ma lana puleaga, ma tautino atu i lo tatou amaasiasi e faavavau, ua tonu ana efaamasinoga uma; ma ua tonu o ia i ana galuega uma, ma ua alofa mutimutivale o ia i le fanauga a tagata, ma ua ia te ia le mana uma e faaolaina ai tagata taitoatasi, o e e talitonu i lona suafa ma aumai fua e tatau ai mo le salamo.
16 Ma o lenei faauta, ou te fai atu ia te outou, ona oo mai ai lea o se oti, o se aoti faalua lea, o se oti lea faaleagaga; o le taimi lena o soo se tasi na oti i ana agasala, e faatatau i le eoti faaletino, o le a ioti foi o ia i se oti faaleagaga; ioe, o le a oti o ia e faatatau i mea tau i le amiotonu.
17 O le taimi lena o le a tusa ai o latou mafatia e pei o se alepa afi ma le teio, o lona apeafi mumū e alu aʼe i luga e faavavau faavavau lava; ma o le taimi lena o le a noatia ai i latou i lalo i se faafanoga e faavavau, e tusa ma le mana ma le faatagataotauaina a Satani, ona ua ia pulea i latou e tusa ma lona loto.
18 O le taimi lena, ou te fai atu ai ia te outou, o le a avea ai i latou e peiseai ua aleai se togiola na faia mo i latou; ona e lē mafai ona togiolaina i latou e tusa ai ma le faamasinotonu o le Atua; ma e lē mafai ona latou toe eoti, ona ua le toe i ai se pala.
19 O lenei sa oo ina ua uma ona tautala atu e Alema nei upu, sa amata ona taufaiofo atili tagata;
20 Peitai sa i ai se tasi tagata e igoa ia Anetiona, o lē sa avea ma pule sili i totonu o i latou, na sau i luma ma fai mai ia te ia: O le a lenei mea na e fai mai ai, o le a tu mai le tagata mai le oti ma liua mai lenei tino faaletino i se tulaga aola pea, ma e lē mafai ona oti o le agaga?
21 O le a le uiga o le mau, lea ua faapea mai na tuu e le Atua akerupi ma se pelu afi mumū i le itu i sasae o le faatoaga o eEtena, neʼi ulu atu o tatou uluai matua ma aai i le fua o le laau o le ola, ma ola ai e faavavau? Ma ua faapea ona tatou vaai ai sa leai se avanoa e mafai ai ona laua ola ai e faavavau.
22 O lenei sa fai atu Alema ia te ia: O le mea lenei sa ou tau faamatala atu. O lenei ua tatou vaai na apau Atamu i lona ai i le efua na faasaina, e tusa ma le afioga a le Atua; ma ua faapea ona tatou vaai ai, o lona pau, na avea ai le fanauga uma a tagata ma tagata ileiloa ma pauu.
23 Ma o lenei faauta, ou te fai atu ia te outou, a na mafai e Atamu ona aai i le fua o le laau o le ola i le taimi lena, po ua leai se oti, ma po ua noa le afioga, ma avea ai le Atua o se pepelo, ona sa fetalai o ia: eAfai e te ai o le a e oti moni lava.
24 Ma ua tatou vaai ua oo mai le aoti i le fanauga uma tagata, ioe, le oti lea na tautala i ai Amoleka, o le oti lea faaletino; e ui i lea sa i ai se avanoa na tuu mai i le etagata e mafai ai ona ia salamo; o lea ua avea ai le olaga lenei ma tulaga nofovaavaai; o se taimi e isaunia ai e fetaiai ma le Atua; o se taimi e saunia ai mo lena olaga e lē gata, lea na ma tautatala atu ai, lea pe a mavae atu le toetutu mai o e ua oti.
25 O lenei, a na leai le afuafuaga o le togiolaina, lea na faataatia mai le faavaega o le lalolagi, po ua lē mafai ona i ai o se etoetutu mai o e ua oti; peitai sa i ai se fuafuaga o le togiolaina na faataatia, lea o le a faataunuu ai le toetutu mai o e ua oti, lea sa tautalagia.
26 Ma o lenei faauta, a na mafai ona o atu o tatou uluai matua ma aai i le fua o le alaau o le ola, po ua pagatia i laua e faavavau, ua aunoa ma se olaga sauniuni; ma faapea ona semanu ua lē taulau ai le efuafuaga o le togiolaina, ma po ua noa ai le afioga a le Atua, ua leai se aoga.
27 Peitai faauta, sa lē faapea; ae na atofia i tagata e ao ina oti i latou; ma a mavae le oti, e ao ina latou o atu i le efaamasinoga, le faamasinoga lava lea na ma tautatala atu ai, o le iuga lea.
28 Ma ina ua uma ona tofia e le Atua ia oo mai nei mea i le tagata, faauta, sa ia silafia e tatau ona iloa e le tagata e uiga i mea ua ia tofia mo i latou;
29 O lea na ia auina mai ai aagelu e fetautalatalaai ma i latou, o e na faia ia vaai tagata i lona mamalu.
30 Ma sa amata mai i le taimi lena e oo mai i luma, ona latou valaau atu i lona suafa; o lea na afetautalatalaai ai le Atua ma tagata, ma faaali mai ia te i latou le efuafuaga o le togiolaina, lea na saunia mai le ifaavaega o le lalolagi; ma sa ia faaali mai lenei mea ia te i latou, e tusa ma lo latou faatuatua ma le salamo ma a latou galuega paia.
31 O le mea lea, na ia tuuina mai ai apoloaiga i tagata, ona ua latou muamua soli epoloaiga muamua e faatatau i mea faaletino, ma avea ai e pei o ni atua, i le iiloa o le lelei mai le leaga, ma tuu ai i latou lava i se tulaga e ogaioi ai, pe tuu ai i se tulaga e gaioi ai e tusa ai ma o latou loto ma filifiliga, pe fai le leaga pe fai le lelei—
32 O lea na tuu mai ai e le Atua poloaiga ia te i latou, ina ua uma ona ia afaaali mai ia te i latou le fuafuaga o le togiolaina, ia latou lē faia le leaga, o lona faasalaga o le eoti lona lua lea, o se oti lea ua faavavau e faatatau i mea tau i le amiotonu; ona o tagata faapena e lē mafai ona i ai se mana o le fuafuaga o le togiolaina i ai, ona e lē mafai ona faaumatiaina galuega a le ifaamasinotonu, e tusa ma le agalelei silisili o le Atua.
33 Peitai ua fetalai mai le Atua i tagata, i le suafa o lona Atalii, (ona o le fuafuaga lenei o le togiolaina sa faataatia) ua fetalai mai: Afai tou te salamo ma lē faamaaaina o outou loto, ona ou alofa mutimutivale atu ai lea i luga o outou, e ala i lou Atalii e Toatasi na Fanaua;
34 O lea, ai soo se tasi e salamo, ma lē faamaaaina lona loto, o le a ia te ia le aia i le aalofa mutimutivale e ala atu i lou Atalii e Toatasi na Fanaua, mo se efaamagaloga o ana agasala; ma o i latou ia o le a ulufale mai i loʼu imalologa.
35 Ma ai se tasi e faamaaa lona loto ma faia le amioletonu, faauta, ou te tauto atu i loʼu ita, e lē ulufale mai lava o ia i loʼu malologa.
36 Ma o lenei, ou uso e, faauta ou te fai atu ia te outou, afai tou te faamaaa o outou loto, tou te lē ulufale atu lava i le malologa o le Alii; o lea o lo outou amioletonu o le a faaoso ai o ia e auina mai i lalo lona toasa i o outou luga, e pei o le taimi o le afaaʼonoʼono muamua, ioe, e tusa ma lana fetalaiga i le faaʼonoʼono mulimuli e pei lava o le muamua, i le efaaumatiaga e faavavau o o outou agaga; o lea, e tusa ma lana fetalaiga, i le oti mulimuli, e pei foi i le oti muamua.
37 Ma o lenei, ou uso e, ona ua vaai ua tatou iloa nei mea, ma ua moni i latou, ia tatou salamo, ma aua le faamaaaina o tatou loto, ina ia tatou lē afaaoso ai le Alii lo tatou Atua e to mai i lalo i o tatou luga lona toasa, i le lona lua lenei o ana poloaiga ua ia tuuina mai ia te i tatou; ae ia tatou ulu atu i le emalologa o le Atua, lea ua saunia mai e tusa ma lana fetalaiga.


text:
Tolu pepe na fananau mai i le aso Kerisimasi
E tolu pepe e aofia ai tama e toalua ma le teine e tasi na fananau mai i le aso Kerisimasi na te’a nei i le falema’i i Faga’alu, ma o loo taua mai e tama’ita’i foma’i le fa’asolosolo manuia o pepe ma latou tina i le taimi nei.
O le pepe muamua o le tama, na fanau i le vaveao o le aso Kerisimasi i le itula e 1:20, soso ai ma le fanau mai o le pepe lona lua i le itula e 9:00 i le taeao o le aso Kerisimasi, ma le pepe lona tolu i le 10:19 i le po.
E na o le to’alua pepe na mafai ona fa’amauina e le Samoa News fa’amatalaga i lo laua fananau mai, fa’atasi ai ma le pu’eina o laua ata.
O le ulua’i pepe na soifua mai i le o le kerisimasi na te’a nei, o le ali’i o Alisi Ioselani, lea na soifua mai i lona tina o Fa’aui Ioselani mai le afio’aga o Leone.
O le itula e 1:20 i le vaveao o le aso kerisimasi na soifua mai ai Alisi i le falema’i i Faga’alu, i lona mamafa e 8 pauna 12 aunese.
Na taua e le tina o Fa’aui i le Samoa News, o se fa’amanuiaga ia te ia ma lona to’alua o Taliloa lenei pepe fou, e le gata o le lona fa ai lea o oloa taua ua foa’i e le Atua mo le la aiga, ae sili ai ona o lea ua fanau tonu lava le ali’i o Alisi i le aso kerisimasi.
“O se mitamitaga ia te’i ma’ua ma le tama, ina ua foa’i mai e le Atua lenei pepe fou i lo ma aiga, aemaise ai o lea ua fanau tonu lava i le aso o le kerisimasi, ma o se meaalofa sili foi lenei mo maua i lenei kerisimasi,” o le saunoaga lea a le tina ia Fa’aui.
Na taua e Fa’aui, mai lana fanau e toa 4, e le o Alisi e pito sili ona mamafa i le taimi na fanau mai ai, ae o le la tama lona lua lea e 10 pauna lona mamafa ina ua fanau mai.
O alo o Faaui ma Taliloa e toa 4 e aofia ai tama e toatolu ma le tamaitai e toatasi. O le ulumatua ua 8 tausaga, sosoo ane ai ma le 4 tausaga, o le 2 tausaga ma le pepe o Alisi lea na fanau mai i le aso kerisimasi.
O le pepe lona lua o le tama’ita’i o Malofou Christina Aneseko, lea na fanau mai i lona tina o Telesia Aneseko o Faleniu. E 9 pauna le mamafa o Malofou Christina i le taimi na fanau mai ai, ma ua toa ai ia te ia le to’a 6 o le fanau a ona matua, e aofia ai teine e to’a 5 ma le tama e to’a tasi.
Na ta’ua e le tina o Telesia, mai lana fanau uma e to’a 6, o lana tama lona tolu e pito sili ona mamafa i le taimi na fanau mai ai, ona soso’o ai loa lea ma Malofou Christina.
Na fa’afetaia e le tina o Telesia le Atua ina ua mafai ona tu’u’ese’eseina o ia ma si ana pepe, ae maise ai foi, o lea ua fanau tonu lava si ana pepe i le aso Kerisimasi.
“Ou te fa’afetai i le Atua ina ua mafai ona ou maua lenei ‘oloa taua ua fa’aopoopo i totonu o lo’u aiga, e ui lava sa faigata le taimi na fanau mai ai o ia, ae o lea ua ou sapaia o ia i o’u lima ma lona loto fiafia, o le a ou tausia ma le faamaoni o ia e pei foi ona ou faia i isi foi oloa taua na aumai e le Atua mo i laua ma te tausia,” o le saunoaga lea a Telesia.
O le pepe lona tolu o se tama, na fanau mai pe tusa o le 10:19 i le po o le aso Sa na te’a nei.
O le Kerisimasi o le tausaga 2010 e tolu foi pepe na fananau mai ai, ae o le 2009 e 6 pepe na fananau mai ai.


text:
O le a le tatalo a le tagata agasala?
Fesili: O le a le tatalo a le tagata agasala?
Tali: O le tatalo a le tagata agasala e faia lea i le Atua ina ua malamalama le tagata i lona tulaga agasala ma lona mana'omia o se Faaola. Ia mautinoa lelei, e le faamagaloina se tasi i na o le faia o lea tatalo. E faato'a faatauaina lea tatalo ina ua fai ma faailoga o le ta'utinoga a le tagata agasala ua mautinoa, malamalama, ma talitonu o ia ua agasala ma e mana'omia e ia le faaolataga.
O le vaega muamua o lea tatalo e faia e le tagata ua malamalama i le tulaga agasala o tagata uma. Ua ta'utino mai le Roma 3:10, "E faapea ona tusia, E leai se amiotonu, e leai lava se tasi." O loo ta'u manino mai i le Tusi Paia le agasala o tagata uma. O i tatou uma o e agasala ua manaomia le alofa o le Atua atoa ma Lana faamagaloga (Tito 3:5-7). Ona o le agasala, ua tatau ia i tatou le faasalaina e faavavau (Mataio 25:46). O le tatalo la a le tagata agasala, o lana faatoga mo le alofa tunoa o le Atua ae le o le faamasinoga. O se faatalosaga mo le alofa ae le o le toasa.
O le vaega lua o le tatalo a le tagata agasala, e faia ina ua iai sona malamalaga i le leleiga ua uma ona saunia e le Atua mo i tatou tagata ua leiloa i le pologa o le agasala. Sa liu tagata le Atua i le Tagata o Iesu Keriso (Ioane 1:1,14). Sa aoaoina e Iesu le upu moni a le Atua ma sa ola o Ia i lenei lalolagi i se olaga amiotonu ma le le pona (Ioane 8:46; 2 Korinito 5:21). Na maliu Iesu i le satauro e sui a'i i tatou, ma sa i Ona luga lo tatou faasalaga (Roma 5:8). Na toe tu mai Iesu nai e ua oti ma ua faamaonia ai iina Lona manumalo a'ia'i i le agasala, le oti, ma seoli (Kolose 2:15; I Korinito 15). Ona o nei mea uma, ua magalo a tatou agasala ma ua folafolaina mai ia i tatou se nofoaga mau i le lagi e faavavau -- ae tau ina tatou talitonu ia Iesu Keriso. Na o le talitonu i le maliu o Iesu na Ia suia ai i tatou, ma Lona toe tu mai nai e ua oti (Roma 10:9-10). Ua mafai ona faaolaina nei i tatou ona o le alofa tunoa o le Atua, e ala i le faatuatua, ia Iesu Keriso e toatasi. Ua ta'utino Efeso 2:8, "Aua o le alofa tunoa ua faaolaina ai outou i le faatuatua; e le mai ia te outou foi lea, a o le mea ua foaiina mai e le Atua."
O lou faia la o le tatalo a le tagata agasala o se ala faigofie lea e te ta'utino atu ai i le Atua ua e faamoemoe ia Iesu Keriso e fai ma ou Faaola. E leai niisi lava upu 'faalilolilo" e te maua ai le faaolataga. Na o le faatuatua i le maliu o Iesu ma Lona toe tu e faaolaina ai i tatou. Afai la ua e malamalama o oe o le tagata agasala ma ua e mana'omia le faaolataga e ala ia Iesu Keriso, o se tatalo lea a le tagata agasala e mafai ona e tatalo ai i le Atua: "Le Atua e, ua ou mautinoa nei o a'u o le tagata agasala. Ua ou iloa ua tatau ona ou oti ona o a'u agasala. Ae peita'i, ua ou talitonu ia Iesu Keriso o Ia o lo'u Faaola. Ua ou talitonu foi o Lona mailu ma Lona toe tu ua faamagaloina ai a'u agasala. Ua ou talitonu ia Iesu o Ia lava e toatasi ua avea nei e fai ma o'u Alii Faaola. Faafetai tele le Alii mo le faaolaina ma le faamagaloina o a'u! Amene!
Ua fai sau filifiliga ma'oti mo Keriso ina ua e faitau malamalama i itulau nei? Afai o lea, asiasi i le "Ua ou talia Iesu i le Aso lenei" o loo iai i lalo.
Toe taga'i i le itulau ua faaliliuina i le gagana Samoa
O le a le tatalo a le tagata agasala?


text:
Samoa News Editorial: Ua Tatau Ona Fa’ataga Tama Ta’a’alo Mai Fafo
Aisea e tausisi ai le Iuni Lakapi a Amerika Samoa ia fa’asa ona 'aumai e kalapu ni a latou tama ta’a’alo mai fafo e taufetuli ma a latou tama ta’a’alo i le taimi o le ta’ito’a fitu fa’avaomalo o le’a faia i le Fu’a o le tausaga nei?
E matua sese le taofi o le Iuni i lenei tapu. Aua, o le ofi mai o tama ta’a’alo mai fafo e fuifui fa’atasi ma tama ta’a’alo a kalapu o le teritori, o se la’asaga pito i sili lea ona vave alu ai i luma le malamalama o tama ta’a’alo a le teritori. Aua o lea o le’a va’ai, fa’alogo, ma fa’atino ia fautuaga ma gaoioiga a tama sasa’o mai fafo o lo ’o ta’a’alo fa’atasi ma latou i o latou kalapu.
Ou te fia fa’atepa le Iuni Lakapi a Amerika Samoa i le saoasaoa o le alu a le lakapi a Samoa oi ai nei i le to’a fitu ma le 15 e fai ma molimau 'autu o la’u mau. Aisea ua vavave ai ona piki i luga le atamai o le tama ta’a’alo i Apia i lenei vaitaimi?
Ina ua le vala’aulia Samoa i le tauvaga muamua o le Ipu o le lalolagi i le 1987 lea na faia i Niu Sila ae avatu na’o Toga ma Fiti, ua foliga mai o le’a atili ai ona alu solomuli le lakapi a Samoa.
A’o le tausaga 1988, o le taimi tonu lea na amata ai le ta’i to’a fitu a Malisi Sagato Iosefo e momoli ai la latou fa’afetai i le ituaiga o Felela Malisi na 'aumaia le ta’aloga o le lakapi i Samoa.
Ina ua atoa le selau tausaga o le i ai o Felela Malisi i Samoa e lua, na tonu ai i le sosaiete a tama tuai a Malisi i Apia o le’a fa’afoeina se ta’aloga ta’ito’a fitu e fa’ailoga ai lenei senituri o le tautua a Felela Malisi ia Samoa e lua ma ona tagata.
Na ofo’ofogia i le maimoa a tagata Samoa i le va’ai tino i tagata fa’amatua o le lakapi mai Niu Sila, Ausetalia, Fiti ma tama ta’a’alo Samoa ua 'iloga i lenei fa’agatama ua tamomo’e i le Apia Park.
Na’o na va’ai i le TV ia latou gaoioiga a’o le taimi muamua lea ua va’ai tino i ai ia latou taleni i Samoa. Na mafai ona silasila Samoa e lua i kapiteni o le All Blacks, Wayne Buck Shelford ma Gary Whetton na 'aumai e Malisi ma ta’a’alo i le latou 'au. O Moata’a nao latou 'aumaia Michael Jones, To’o Vaega, Lolani Koko o alo o Samoa.
O le masaga ta’uta’ua mai Ausetalia o Mark ma Glen Ella na ta’a’alo mo le Wallabies sa 'aumaia le 'au a Ausetalia i Samoa. O ni isi o le All Blacks na auai i le fitu a Malisi e i ai John Kirwin, Joe Stanley, John Schuster, Va’aiga Tuigamala, le toga mai Ausetalia o Ofengaui, ma le to’atele e ova atu i le 50 All Blacks ua mafai ona o’o mai i Samoa ma ta’a’alo fa’atasi ma tama Samoa ia latou kalapu.
Mai Fiti, o le fa’amatua o le fitu i le lalolagi o Waisale Serevi, ma isi e le masino. Ua ova nei i le 20 tausaga lenei ta’amilosaga ma o lo ’o mafai ona omai pea ni isi ta’uta’ua mai fafo e ui ina fa’aiti’itia ona ua fa’apolofesa le lakapi i lenei vaitaimi.
O le tama ta’alo na te matauina tulaga o le ta’a’alo ae ua 'iloga i lenei ta’aloga, ma o le ala lena na saoasaoa ai le vave o le iloa e tama lakapi a Samoa ona ua fefiloi ma tagata ta’uta’ua io latou 'au.
E molimau le ali’i palemia o Samoa, Tuila’epa Sa’ilele Malielegaoi i lenei faiga ma e saunoa so’o ai i lona tulaga o ia o le ta’ita’i fono o le Iuni Lakapi a Samoa i le taua o le auai o tama ta’a’alo mai fafo i 'au a kalapu a Samoa aua e alu ai ma le atoa le atamai o Samoa o lo ’o ta’a’alo i lenei tauvaga. Fai mai a Tuila’epa pe ana le seanoa le fitu a Malisi Apia ma le auai o tama 'iloga o le lakapi mai fafo e fa’asoa mai la latou taleni ma le poto i tama ta’alo a Samoa i ana kalapu 'ese’ese, e le vave le o’o o Samoa i luga i le tumutumu o fa’alagamaea i le fitu ma le 15.
A uma le ta’amilosaga, ona toe fo’i a lea o tagata ta’a’alo i le mea na sau ai a’o lana sao i le ta’aloga o lo ’o ua tamau e tama ta’a’alo a Samoa e lua. O le ala lea o le saoasaoa o le ta’aloga ma le iloa o tama ta’a’alo ona e afua mai i le fitu a Malisi Apia lea ua mafai ai ona latou fuifui fa’atasi ma e ua 'iloga i lenei ta’aloga.
E fa’apea fo’i la ma tatou i le teritori. O le sao o tama ta’a’alo mai fafo pe’a mafai ona 'aumai e kalapu ni a latou guest players mai Niu Sila, Samoa, po ’o Fiti, e tele le aoga ma le lelei i le aga’i i luma o le ta’aloga. Tatou te fiu e 'aumai 'au mai fafo ona omai a lea o latou toe su’e siamupini ma toe tu’uva’a atu ae le mafai ona tufa mai le oa o le lakapi o lo ’o ia latou.
Ae a fai ae tatala le avanoa mo guest players e 'aumai e kalapu lakapi pei o Faga’alu, Avele, Pago Pago, Fagatogo, Lauli’i ma isi, e lifi ai i’ina ma le ta’alo a tama Amerika Samoa i nei kalapu aua ua mimita e tu i tala ane o Mikaele Pesamino, po ’o Alafoti Faosiliva, Uale Ma’i lea ua 'aumai e la latou 'au e suia lea kalapu.
A uma le tauvaga, ona toe fo’i a lea o nei tama ta’a’alo i fafo a’o le latou auai fa’atasi ma ta’a’alo i kalapu ua 'aumaia i latou, e tele lona aoga mo le atina’eina o le lakapi i Amerika Samoa.
O le mea lea ou te fautuaina ai peresitene Aumoeualogo Te’o Fuavai, le ta’ita’ifono o le komiti fa’afoe, Togiola Tulafono ia tatala le avanoa i kalapu pei ona fa’atagi atu ai latou te 'aumaia ni guest players e ta’a’alo fa’atasi ma o latou tama ta’a’alo i le tauvaga fa’avaomalo o le Fu’a ia Apelila. Ona tou matamata lea i le vave o le piki apu o le ta’alo a le tama Tutuila i lenei ta’aloga o le lakapi.
Tilotilo ia Samoa ma le vave o le aga’i i luma o le lakapi ua i ai nei. Ou te molimau atu e fa’apena fo’i le saoasaoa o le lakapi a Amerika Samoa pe’a fa’amatala le afa o lo ’o nonoa mau ai e le Iuni Lakapi a Amerika Samoa lenei avanoa tele.
Fai mai le iuni ia aga’i i luma ma lelei le fa’afoega o le lakapi i le teritori. E le mafai ona o’o tatou i lea tulaga aua o le tapu lea ua tou faia i le fa’asaina o tama ta’a’alo 'iloga o lo ’o fia 'aumaia e kalapu lakapi i le teritori mo le ta’aloga fa’avaomalo ia Apelila e atili ai le aga’i ona alu i tua le lakapi i Amerika Samoa.


text:
Alofa: Fa'avae ai Aiga— Vaega 125
Sauni le malaga a Loimataoapaula ma Eteuati mo Tutuila
Ua tofo i tino matagi lelei e pei o lea upu. O fa’alogona ia ua o’o i ai Lameko ma Tagiilima ona o le taumafaiga a Loimataoapaula. Ua ta’ape le aofia ma le mama ua lomi ma le va’a ua goto i fa’aaloaloga na alo i ai Lameko ma Tagiilima ma o la aiga ona o le titi faitama ma le valevale alofa i fanau. Ua toe fo’i nei le aiga o Tagiilima i tua, ae ua taofi e le lo’omatua le afafine o lona tuagane ma lona to’alua se i o latou tafafao ona toe fo’i ai lea i tua, e sauni ai le la malaga i Tutuila.
O le ula tupe lea na vevesi ai Tagiilima ina ia au mai e fai ai le la fa’amau ma Pelesitene Kiligikoge, e ave’ese uma isi ula sa i le ua o le lo’omatua, ae mau lava le ‘ula lea, ua ma’ea fo’i ona mafaufau Tagiilima i le tagata e ave i ai le ula. Ina ua o’o i le taimi o le sua a le Fafifeau ma lona Faletua lea e masani ona alu i ai Loimataoapaula e fai a la feau ma tafao ai, na tula’i Tagiilima ma savali atu ma ua fa’aula ai le Fa’afeagaiga.
A’o fa’atasi ma mafuta Minalosa ma lona to’alua ma le aiga o le tuafafine o lona tama, na iloa ai e le teine uiga alofa ma uiga lelei o Tagiilima. O le tulaga lea na mata’ina e le to’alua o Minalosa, le tamaloa o Mikaele.
A fa’alogo mai Tagiilima o tau alu se tafaoga a lana fanau ma Minalosa ma lona to’alua, e taofi e le lo’omatua Mikaele, ona o le fia iloa e le lo’omatua po’o fea e tu ai Tutuila, a’o le a fo’i le olaga o ola ai tagata o lo’o nonofo i Tutuila. Ua fa’amatalatala uma nei e le tamaloa o Mikaele le tulaga o lo’o i ai Tutuila ae maise o le olaga o lo’o ola ma soifua ai ona tagata. A alu alu a la tala fetaui si tamaloa ma se tala fa’aletonuga a le lo’omatua, fa’alogo mai Minalosa ma tama o alu atu se tali e.
Ua o’o i Amerika le talanoaga, tami ane i Manu’a fa’asolosolo mai i Aunu’u, ae fa’ai’u i Olosega. Ua leai se nu’u o Tutuila e le i fa’amatalaina e Mikaele i le lo’omatua o Tagiilima. Ua uma le na ala ata, toe liliu mai i le isi ala ata. O le viliga lona tolu la o le ata, ua o’o ai loa i le aiga o Mikaele i Tutuila.
Ua fa’amatalatala nei e le tamaloa i a Tagiilima le pisinisi a lona tama o lo’o i ai nei i Tutuila. Na fesilisili nei le lo’omatua, “Mikaele, o lea ou te fa’alogologo atu, na o lou tama o lo’o ta’u mai, a’o fea o i ai si ou tina?” Ua punou le tamaloa ua le tautala i lea taimi, na tau mafaufau pe fa’ailoa atu i a Tagiilima le tulaga o lo’o i ai lona tina pe leai. “Mikaele a e le fia talanoa ai, ona ‘aua lea e te fa’amatala maia ia te a’u, ta talanoa i nisi mea o tutupu i Tutuila.”
Ua toe fa’asolosolo le talatalanoaga ma na i’u lava ina fesili le lo’omatua, “Mika, e fia la pasi a lou tama o lo’o i ai nei?” Ua ‘ata le tama ma tilotilo ane i le lo’omatua, “Tagiilima, i le taimi nei e fitu pasi a lo’u tama o lo’o i ai.” E le i uma atu le tala a le tamaloa ae tali mai lo’omatua, “Kai kele.”
Ua ‘ata Mikaele ma tali le fesili a Tagiilima, ma toe amata ai fo’i le viliga o le alaata fa i lea afiafi. Na fetaui lava le manava mai o le galuega a Emani ma Lolesio ma le tu a’e loa i luga o Mikaele, ua lagona le vaivai, ua fiu fo’i e tautala ma fa’amatala mea uma i le lo’omatua o Tagiilima.
“Mikaele, ai lava ua e le la va, ae o lo’o alu atu pea le fa’amasinosinoina o oe i fesili a le lo’omatua e tiga ai lou ulu a?” Na ata’ata Mikaele ma savali e fa’afetaui le o’o mai o Emani ma Lolesio lea ua manava mai a la galuega i lea taimi.
O le aso muamua na nonofo ai Mikaele ma Minalosa i le fale o Lameko ma Tagiilima, o le aso fo’i lea na so’o atoa ai le Fa’atoaga o Etena i le matamataga a Mikaele ma Minalosa, e pei ona fa’aigoa ai e tagata le fa’atoaga a Tagiilima.
Ua ofo le loto ma le mafaufau o Mikaele ma Minalosa i le va’ai atu i le isi itu, toe va’ai atu i le itu i sisifo, toe savavali atu i le isi itu i sasa’e o le fa’atoaga, o se fa’atoaga ua sili ona tele ma ua mautu mea uma e fa’agaioi ai. O le va’ai a Mikaele ma Minalosa, e nimonimo le va’ai atu i le isi itu o le fa’atoaga. O lea ua so’o atoa le maimoaga i le fa’atoaga o fuala’auaina, ae le i o’o atu i le itu o lo’o i ai le fa’aotaga o talo, ufi, fa’i, ta’amu ma le toga ‘ulu.
E faia pea!


text:
Teena Fa’amasinoga Apili le talosaga Fagaima Milovale
Ua faailoa i se faaiuga mai le vaega o le Faamasinoga Apili a le Faamasinoga Maualuga, lo latou teena le o se talosaga na faaulu e Fagaima Milovale, ina ia toe iloilo e le faamasinoga lana faaiuga ua maea ona tu’uina mai, ona o le fanua lea na mafua ai le faamasinoga ma tuuina mai ai loa le faaiuga a le Faamasinoga o Fanua ma Suafa i le 2009.
I se faaiuga na tuuina mai e le Faamasinoga Apili na taua ai e faapea, i le maea ai ona o latou iloiloina o mau uma o lenei mataupu, faapea ai faafinauga mai loia o itu o lenei mataupu, na tuuina mai ai loa e alii faamasino la latou faaiuga e uiga i lenei mataupu.
E le gata na teena le talosaga e toe iloilo ai le faaiuga, ae sa teena foi le talosaga a Fagaima ina ia faaleaoga le avea o le alii loia sili lagolago ia Vincent Kruse ma loia e tula’i mo le malo i lenei mataupu, ona o le tama o lea alii o le faamasino sili lea, o ia fo’i lea ma isi faamasino na tuuina mai le faaiuga lea ua mafua ai lana talosaga.
O le masina o Iulai 2009 na tuuina mai ai le faaiuga a le faamasinoga o Fanua ma Suafa, ma le lagolagoina ai le faafinauga na tuuina atu e Fagaima, e uiga lea i le tuuina atu o ona fanua faaleaganuu i le malo.
I le tuuina mai o lea faaiuga a le faamasinoga o fanua ma suafa, na faila ai loa e le loia a Fagaima o Charles Alailima se talosaga i le 2010 e talosagaina ai le faamasinoga ina ia toe iloilo lana faaiuga ua maea ona tuuina mai, peitai o lea talosaga na teena e le Vaega Faamasino o le Faamasinoga Maualuga, lea foi sa aofia ai ma le faamasino sili ia Kruse.
Na vave ona faila e le itu tetee sa latou faatuiese i le faaiuga a le malo, e tofia ai le alii loia sili lagolago o Kruse e avea ma loia a le malo i lenei mataupu, ona e talitonu le itu tete’e, e ono i ai ni fete’enaiga i lea faaiuga, ona o le tama o le alii loia lea sa nofo i le nofoa mo le faamasinoina o lenei mataupu, atoa ai ma le faaiuga e pei ona tuuina mai.
Na taua e Alailima i le iloiloga lea na fofogaina i le vaiaso nei e faapea, o le filifilia o Kruse e avea ma sui o le malo i le mataupu lenei, o se tulaga na faateia tele ai le susuga Fagaima, aemaise ai foi, o le filifilia o ia na faia lea i se taimi faanatinati, ae o ia foi o le atalii o le faamasino sili sa faia le faaiuga.
O alii faamasino na nofoia le faamasinoga apili e aofia ai Lyle L. Richmond, John Ward II, Elvis P. Patea ma afioga i alii faamasino lagolago ia Faamausili Pomele ma Suapaia Pereira.
Saunoa Ward ma ia fesiligia le alii loia ia Alailima pe o a mafuaaga e mafai ai ona le avea le alii loia o Kruse ma sui o le malo i le mataupu lea ua i luma o le faamasinoga.
“Na filifilia ma talia o ia (Kruse) e avea ma loia e pei foi o oe,” o le saunoaga lea a Ward ia Alailima. Na finau Alailima e faapea, e mafai ona alu ese Kruse mai lona tauaveina o le mataupu lea, ae tofia i ai se isi loia sili lagolago e fai ma sui o le malo, peitai na saunoa Ward, e le toatele loia e mafai ona o latou tauaveina mataupu nei.
Ae na taua e Alailima e faapea, o le toa 9 ai lea o loia ua latou tauaveina lenei mataupu talu ona amata mai i le amataga, ae afai e avea le alii loia lea ma loia a le malo i le mataupu lenei, e tasi lava le tagata e lava lona iloa i lenei mataupu, e na o le loia na tusia le talosaga apili, ae o le tofia o le alii loia lea i le minute mulimuli o se tulaga e tete’e i ai lana itu.
Na fesiligia e le alii faamasino ia Patea le susuga Alailima ina ia faailoa atu nisi o aafiaga ma feteenaiga e mafua ai ona le talafeagai le avea o Kruse ma loia mo le malo, ae na tali le alii loia e faapea, e i ai feteenaiga i le avea ai o Kruse ma loia mo le malo, ona o lona tama o le alii faamasino sili, ma e ono le mafai ai ona faia se faaiuga i auala faaleaiga ona o le fesootaiga o le alii loia ma lona tama.
Ae na taua finau le alii loia ia Kruse e faapea, e leai se mataupu o tuuina atu e le itu tetee e lagolagoina ai la latou mau ina ia faaleaoga le avea o ia ma loia mo le itu a le malo.
Na taua foi e le alii loia e faapea, e ui o lea ua finau mai le itu tetee e i ai le sootaga a ia ma le faamasino sili, ona o lona tama, peitai e le o mafai e le itu tetee ona tuuina atu ni mau e lagolagoina ai le ono i ai o se feteenaiga e tulai mai i le va o ia ma lona tama, le faamasino sili.
Fai mai le alii loia ia Kruse, afai e o ese faamasino ae aami ni faamasino mai fafo latou te iloiloina lenei mataupu, o le a toe faaopoopo atili ai ma le isi taimi umi e faatalitali ai.
I le faaiuga o lea iloiloga, na taua ai e alii faamasino lo latou le mauaina o se mafuaaga e ala ai ona aveese Kruse mai le avea ma loia mo le malo i lenei mataupu.
faaliliu Ausage Fausia
Read the English language version of this story in more headlines or local news sections.


text:
O le a le meaalofa o le tautala i se gagana ese?
Fesili: O le a le meaalofa o le tautala i se gagana ese? E aoga mo ona po nei le meaalofa o le tautala i gagana eseese? Ae a le tatalo i gagana eseese?
Tali: O le Aso Penetekoso, o le ulua'i taimi lea sa tautala ai niisi i gagana eseese e pei ona tusia i le Galuega 2:1-4. Sa o atu le 'au aposetolo ma fetufaa'i le Tala Lelei i le motu o tagata, ma tautala ia i latou i a latou lava gagana, "ua tatou faalogo atu ia te i latou o loo tautala mai i a tatou lava gagana i vavega o le Atua!" (Galuega 2:11). O le faaliliuga sa'o lava o le upu "laulaufaiva" i le fa'a Eleni o "gagana eseese." O lea, o le meaalofa o le laulaufaiva o le tautala lea i le gagana e le mailoa e le tagata lava ia, ae ina ia fa'afeiloa'i ai se mana'oga o se e tautala i lea lava gagana. I le I Korinito mataupu e 12 seia oo i le 14, o loo talanoaina ai e Paulo le mataupu o meaalofa fai vavega, ma e faapea lana tala, "A o lenei, le au uso e, afai ou te alu atu ia te outou ma tautala i gagana eseese, se a ea so'u aoga ia te outou, pe afai ou te le tautala i gagana eseese, se a ea so'u aoga ia te outou, pe afai ou te le tautala atu ia te outou i le faaaliga, po o le poto, po o le perofeta ane, po o le a'oa'o atu?" (I Korinito 14:6). A faatatau i le Aposetolo o Paulo, ma le maliliega i le gagana eseese o lo'o faamatalaina i le tusi o Galuega, ona tatou iloa ai lea iina le taua o le tautala i gagana eseese i le o loo faalogologo i le feau a le Atua i lana lava gagana, ae e le aoga i isi mau tagata - se'i vagana ua faaliliuina.
O le tagata o loo ua ia te ia le meaalofa o le faamatalaina o gagana eseese (I Korinito 12:30) e maua e ia le malamalamaga ina ua tautala se tasi i le gagana ese e tusa pe le iloa e ia le gagana o lo'o faaaogaina. O le faamatalaina le gagana ese na te mafaia ona faailoa atu le feau o loo aumaia i e o loo potopoto, ina ia malamalama i latou uma. "O lenei, o le tautala i le gagana ese, ina tatalo ia ina ia mafai ona faamatalaina e ia" (I Korinito 14:13). O le maoa'e ia o le fa'aiuga a Paulo e faatatau i gagana eseese e le faamatalaina, "A e peitai ou te loto ina ia ou tautala i le ekalesia i ni upu se lima ma lo'u mafaufau, ina ia ou a'oa'o atu i nisi, a e ou te le loto i ni upu se mano i se gagana ese" (I Korinito 14:19).
E aoga ea le meaalofa o le tautala i gagana eseese i ona po nei? I le I Korinito 13:8 o loo a'oa'oina ai le fa'aleaogaina o perofetaga, e ui lava ina o loo felata'i ma le faaleaogaina o le "atoatoaga" o loo ta'ua i le I Korinito 13:10. O niisi ua latou faasino i le eseesega o le gagana faaperotaga ma le poto "ua gata" faatasi ma le "faagataina" o le gagana ese e faamaonia ai le taunuuga o le "atoatoa". Atonu e mafai ona faapea, ae e le o faaali manino mai i ia tusitusiga. O niisi foi ua latou faasino i tusitusiga e pei o le Isaia 28:11 ma le Ioelu e 2:28-29 e sapaia ai le tautala i gagana ese o se faailoga o le o'o mai o le faamasinoga a le Atua. O le I Korinito 14:22 o loo faamatalaina mai ai le tautala i gagana eseese o le "faailoga mo e le talitonu." A tatou vaai i lea finauga, o le meaalofa o gagana eseese ua fai ma faailoga i tagata Iutaia e uiga i le faamasinoga a le Atua ia Isaraelu ina ua latou tuulafoa'iina Iesu Keriso o le Mesia. O lea la, i le taimi na faamasinoina ai e le Atua Isaraelu (faatasi ma le faatafunaina o Ierusalema e Roma i le Tausaga Alii e 70), o le meaalofa o le tautala i gagana ese ua uma le taimi na aoga ai. E tusa pe iai sina tulaga e moni ai lea talitonuga, ae o le mea e sili ua mua'i aoga le gagana eseese i lona faataunuuina ma e le faapea ua faatonuina mai ai lona fa'agataina. E le o ta'u manino mai e le Upu e faapea ua fa'amutaina le tautala i gagana eseese.
Ae i le taimi lava e tasi, afai o le meaalofa o le tautala i gagana ese o loo faaolaolaina pea i totonu o ekalesia i ona po nei, e tatau la ona faagaoioi e tusa ma le aoaoga a le Upu. Ua avea lea ma se gagana moni o loo iai ma le tomai (Korinito 14:10). E avea foi ma mafua'aga ua faalauteleina ai le Upu a le Atua ma se tagata o loo tautala i se gagana ese (Galuega 2:6-12). E talafeagai foi ma le folafolaga a le Atua na o'o mai e ala i le Aposetolo o Paulo, "Afai e tautala se tasi i le gagana ese, ia tautala se toalua, po o se toatolu e gata ai, ma ia feauai; ma ia faamatala e se tasi. A e afai e leai se na te faamatalaina, aua le tautala o ia i le ekalesia; a ia tautala o ia ia te ia ma le Atua." E faapea foi ona taualoaina ai le upu o loo i le I Korinito 14:33, "Aua o le Atua, e le o le Atua ia o le faasoesa, a o le filemu; faapei o i ekalesia uma o le 'au paia."
E matua mafai lelei e le Atua ona ave i se tagata le meaalofa o le tautala i gagana eseese e faaaupegaina ai o ia mo se fesoota'iga ma se tasi tagata e tautala i se gagana ese. E matua galue foi le Agaga Paia ma o loo Ia tufatufaina i tagata ia taitasi ma lana mea alofa faaleagaga (I Korinito 12:11). Se'i tepa tasi i le tele o galuega faamisionare e mafai ona faia pe afai e le tautuli ina ia a'oa'oina misionare i nei gagana, ae ia na ona tautala mai i tagata i a latou lava gagana. Ae peita'i, e le o faia e le Atua lea mea. O gagana eseese e le o tupu i nei ona po e pei ona o'o iai le Feagaiga Fou e tusa foi pe tele lava sona aoga. O le toatele o le 'au talitonu o loo faata'ita'iina le meaalofa o le tautala i gagana ese ae e le o faia e laina faatasi ma le Upu e pei ona ta'ua i luga. O le mea moni lava lea ua mafua ai ona faagataina le meaalofa o le tautala i gagana eseese, po'o ua le tele ona faaaogaina o lea meaalofa i fuafuaga a le Atua mo nei ona po.
O e o loo talitonu i le meaalofa o le tautala i gagana eseese e pei o le 'gagana tatalo" mo lona lava faaeaina, o loo faaaogaina le vaaiga o loo tusia i le I Korinito 14:4 ma le 14:28 e faapea, "O le tautala ese e faamafanafana e ia ia te ia; a o le perofeta ane, e faamafanafana ia i le ekalesia." I le atoaga o le mataupu lena e 14, o loo faatauaina e Paulo le iai o se faamalamalamaga o gagana (faaliliuga); vaai foi i le 14:5-12. O loo fai mai Paulo i le fuaiupu lena e 4 e faapea, "Afai e te tautala i gagana ese e aunoa ma se faamatalaina, o loo e faamafanafanaina oe lava ia, ma e iai foi se lagona o isi e faapea ua e manatu lava oe e sili atu lou iloa i mea faaleagaga nai lo isi. Ae afai e te tautala i gagana eseese ma ua faamatalaina, ua e faamafanafanaina tagata uma lava. O le Feagaiga Fou e le o faatonu faapitoa mai ai le "tatalo i gagana eseese." O le Feagaiga Fou foi e le o tusia ai le mafua'aga e "tatalo ai i gagana eseese," pe faamatalaina mai se tagata o lo'o "tatalo i gagana eseese." E le gata i lea, afai o le "tatalo i gagana eseese" e aoga mo le tagata lava ia, pe le logolelei ea lea mea ia te i latou o e e le o iai le meaalofa o gagana esese ma ua latou le mafai foi ona faamalosi ia te i latou lava? O loo manino le I Korinito 12:29-30 ina o loo faapea e le iai i tagata uma lea meaalofa.
Toe taga'i i le itulau ua faaliliuina i le gagana Samoa
O le a le meaalofa o le tautala i se gagana ese? E aoga mo ona po nei le meaalofa o le tautala i gagana eseese? Ae a le tatalo i gagana eseese?


text:
Lua pine apamemea a le au siisii uamea mamafa
E lua pine apamemea na maua e le au siisii uamea mamafa a Amerika Samoa sa tauva i le tauvaga siisii uamea mamafa a le itulagi o le Oceania lea sa fai faatasi ma le tauvaga a atunuu o le taupulega a Peretania, le Commonwealth.
O pine a le teritori na maua lea e James Satila i le vaega o le 85kg ma Vainuupo David Jungblut i le vaega o le 105kg. E to’afitu le au siisii mai Amerika Samoa ma e lei manuia taumafaiga a le isi toalima. Peitai na faaalia le agaga fiafia o le alii faiaoga o Lopesi Faagu i le taumafaiga a alo ma fanau sa fai ma sui o Amerika Samoa i nei faagatama faavaomalo. Fai mai a ia, ua tele tulaga siitia o ausia e ia alo ma fanau i le faatinoina o le taaloga.
Na ia faaalia foi, o se au talavou le latou au ona na o tamaiti na fananau i Amerika Samoa o lo o faatagaina ma e tele le lumanai o nei alo ma fanau pe a faamaoni i a latou koleniga ma tausisi i le tausia pea o le soifua maloloina lelei. O le alii aupito i laititi lava o le au a Amerika Samoa o le taulealea o Anahken Faagu nao le 10 tausaga le matua.
Na taitaia le aumalaga a Amerika Samoa e le afioga Toetagata Albert Mailo lea sa avea ma se tasi o faamasino, ao isi sui o le pulega e aofia ai Manuele Sitagata ma Faafouina Popoalii.
O faagatama faavaomalo o lo o talimalo ai Samoa o lo o tausinio ai alii mai tamaitai e toa’a 320 mai atunuu e 31.
O ananafi na sii ai le tamaitai lauiloa i lea taaloga mai Samoa o Ele Opeloge ma sa ia manumalo i pine auro i le sii malele (snatch) ma le sii malolo (clean and jerk) ma ua mautinoa nei le tausinio o ia i taaloga o le Olemipeka i le faaiuga o le tausaga i Lonetona, Egelani.


text:
Fiu le LBJ e fa’atali se fesoasoani mai le malo
Amata fa’amalosia si’i i le vaiaso fou
Ua silia ma le 60 aso o fa’atali le LBJ mo se fesoasoani mai i le malo ma le Fono Faitulafono, ma o lea la ua fa’alauiloa aloa’ia mai e le Ta’ita’ifono o le Komiti Fa’afoe, i sana tusi i le kovana, le sauni o le pulega e amata fa’amamalu a latou si’itaga i le Aso Gafua o le vaiaso fou.
I le tusi a Moananu Vaiala i le afioga i le matua ia Togiola Tulafono i le aso 27 o Ianuari, sa ia taua ai e fa’apea, o le fonotaga a le pulega a le falemai lea na faia ia Novema 21, 2011, na mafua ai ona faia le fa’asalalauga ia Tesema 3, 2011, ona o se fuafuaga e siitia le totogi o ana tautua aemaise le faaaogaina e le mamalu o le atunuu o le falema’i.
O lea fa’aiuga e pei ona saunoa Moananu i lana tusi, o se fuafuaga e tau foia ai le fa’afitauli ua tulai mai i le le lava o tupe a le falemai, e mafua mai i le fa’atamala o le malo o Amerika Samoa e totogi atu i le falemai tupe ua fa’atulafono mo le tausaga tupe na tea nei 2011.
“Sa outou talosaga mai ma taitai o le fono ina ia faateletelegese a matou siitaga, ina ia maua ai se avanoa a le malo e tali mai ai i la matou manaoga,” o le saunoaga lea a Moananu i lana tusi. “E faalua ona tolopo a matou siitaga, peitai o lea ua silia ma le 60 aso talu ona maea la tatou feiloaiga, matou te le o vaai lava i se vaega tupe lea sa tatou talanoaina e tuuina mai o lenei manaoga taua”.
Na fa’afetaia e Moananu le kovana ma taitai o le fono e tusa ai ma pili tupe ia ua maea ona fa’aulu i luma o le fono, lea foi ua maea ona fa’ataunuu iloiloga, peitai i lona talitonuga, e le avea gaioiga ia, e foia ai le fa’afitauli tau tupe o lo o tulai mai pea i le falemai, e ono mafai ai foi ona fa’agaioi tautua masani a le falemai.
“O a matou tupe o loo fuafua e maua ua mafai ai ona faailoa mai e ono le mafai ona totogi tagata faigaluega poo kamupani o loo matou aitalafu ai i le aso 22 Fepuari, talu ai la o lea tulaga, o le tusi lenei e avea o se matou faasilasilaga aloaia ia te oe, e faailoa atu ai e faapea, o siitaga mo a matou tautua e pei ona sa folafolaina, o le a faamamaluina loa i le aso Gafua, 6 Fepuari 2012,” o le isi lea vaega o le tusi a Moananu ia Togiola.
O sii e pei ona taua e Moananu, e aofia ai le $50 e va’ai ai le fomai i le aso e tasi. Na ta’ua e le pulega a le LBJ e fa’apea, e ui i lea si’i , peita’i afai e fa’atupe e le falemai le tautua lea, e $69 le tupe latou te fa’aaluina ai, ae mo tautua i isi potu ia ua ta’i $100 lea ua sii i ai, e amata atu i le $300 e o’o i le $600 le tau o le tautua lea, sei vagana ai le potu fanau e $5,531 lona tau pe a fa’atupe.
O le fale fa’amama toto lea ua sii atu i le $250, e ui e $345 le tau sa’o o lea tautua pe afai e agai atu i ai le atunuu.
O isi tautua a le falemai e pei o le sueina o le toto e $15, o le faata e $50, o le faia o taotoga e $200, ma le talaina o fualaau e $40.
O le kopi o le tusi a Moananu na tu’uina atu i le peresetene o le Senate ia Gaoteote Palaie Tofau, o le Fofoga Fetalai ia Savali Talavou Ale, ma taitaifono o komiti o le Falemai/LBJ a maota e lua, e aofia ai le afioga i le alii Senatoa ia Galeai Tuufuli ma le alii faipule ia Puleleiite Tufele Li’amatua.
O le taeao nei lea ua fa’amoemoe e faitau tolu ai i le maota o sui pili tupe sa faaulu e le Senate e fesoasoani ai i le falema’i, ae o isi pili tupe sa talosagaina e le kovana e lei faia lava i ai se faaiuga a maota e lua.
Saunoa le alii faipule ia Taotasi Soliai i le taeao ananafi, o mataupu tetele e lua lea o loo feagai ma le falemai o le LBJ i le taimi nei, e le gata o le polokalame e auina atu ai gasegase i fafo mo togafitiga, ae o se tupe foi e faagaioi ai le tautua a le falemai.


text: O le aso Lua na te’a nei na tauaofia ai le fonotele a PTA uma i le teritori ma le Matagaluega o A’oga a le malo i Kanana Fou. O le tama’ita’i fa’atonusili Vaitinasa Dr Salu Hunkin Finau sa ia molita’i le finagalo o i latou na aofia se fanoga mai le Matagaluega o A’oga, ina ia mafuli PTA uma ma latou sui totino, o matua ia ma faia’oga, e sapaia le mau ua fa’auia i le fono faitulafono, ina ia toe fa’aofi pe suia fo’i le fa’aupuga o le tulafono tau le gagana e fa’aautu i ai le a’oa’oina o fanau i po


text:
Maua se alii Saina o maliu i luga o lona moega
O lo o faagasolo i le taimi nei suesuega a le Vaega Suesue o le Ofisa o Leoleo, i le faalavelave lea na maua atu ai se alii Saina o lo o maliu i lona fale i Satala, i le faaiuga o le vaiaso na te’a nei.
Na faamaonia e le Taitai o le Vaega Suesue a le Leoleo ia Cpt. Lavatai Taase Sagapolutele e faapea, o lenei alii Saina e 56 tausaga lona matua ma “o le taimi nei o loo faagasolo suesuega a le Ofisa o leoleo e uiga i lenei mataupu, ma e le mafai ona ou talanoa atu i le mafuaaga o le maliu o lenei alii sei vagana ua maea suesuega o lo o faagasolo i le taimi nei”.
“O le taeao nei na maua ai e leoleo le tino maliu o le alii Saina lenei, ma ua auina atu nei lona tino i le falemaliu i le falema’i i Fagaalu.”
Ina ua asia e le Samoa News le nofoaga na tulai mai ai lenei faalavelave i Satala i le aoauli ananafi, na vaaia ai leoleo e to’alima o lo o faia a latou su’esu’ega.
E toatasi le molimau na mafai ona fesiligia e le Samoa News e uiga i lenei mataupu, o ia lea o Tiana Tamaseu, o le tausoga o le tamaitai lea e ana ia le fale na mautotogi ai le alii Saina ua maliu, lea e sosoo lava ma le fale kalapu a le Karaoke i Satala.
Na taua e le tina o Tamaseu i le Samoa News e faapea, o le alii Saina lenei ua tele tausaga o mau totogi i le fale lea, lea foi o loo faatautaia ai lana pisinisi o le faleoloa ma le faleaiga.
Na taua e le molimau e faapea, o le aso Tofi na te’a nei na agai atu ai le tama a lona tausoga e piki mai le tupe mo le totogi o le fale, peitai na fiu e tu’itu’i le faitoto’a e le’i tatalaina lava, sei vagana ai le taavale o loo tu i luma o le fale.
“Na toe alu atu le teine i le aso Faraile ma le aso Toonai e toe siaki le Saina mo le tupe o le rent, peitai na fiu foi e tuitui le faitotoa e lei tatalaina lava, o lea na ia viliina ai loa le ofisa o leoleo ananei i le taeao (taeao ananafi), ma o mai ai loa leoleo ua tatala le fale ma o i totonu, ma latou maua atu ai le alii Saina o loo maliu ai,” o le tala lea a le molimau.
Na taua e Tamaseu e faapea, o le alii Saina ua mali e na o ia lava lona aiga, ona ua tete’a ma lona toalua ma ua alu lava le fafine ma ave le la fanau e toalua.
“O le aso Sa na te’a nei na ma talanoa ai ma si tamaloa, ona ou fesili lea i ai poo a mai o ia, ae fai mai o ia ua ma’i, o le taimi mulimuli lena na gata mai ai le ma talanoaga ma le tamaloa,” o le molimau lea a Tamaseu.
Na taua e Tamaseu, o nisi o faafitauli sa ia maitauina i le aiga o le alii Saina lenei, e aofia ai le tapuni o lana faleoloa ina ua le mafai ona toe faafou le laisene, tipi le pili eletise, ma atonu o nisi ia o faafitauli ua mamafa i lona mafaufau ao nofo toatasi ai na o ia i lona aiga.
“O se tagata e filemu ma loto alofa i tagata, e iu ua faatele ona talepe e tagata lana faleoloa ma gaoi oloa ae finau pea o ia e fai lana pisinisi,” o nisi ia o uiga e manatua ai e Tamaseu le alii Saina ua maliu.


text:
E te fia Poka?
FA'ATAU A TATOU TAIFAU
Ua fiu Amerika ma Russia e tauvavao so'o isi atunu'u Arapi, telefoni atu loa le Peresitene o Amerika i le Peresitene a Russia, "E sili ai pe'a fai se isi mea i lo le ta tigaina fua e tau vaovao nei atunu'u Arapi, tu'u ai pea latou a tau ma feoti ai, ia tu'u ai pea."
Fai mai le tonu a le Peresitene o Amerika i le Peresitene a Russia, "A e a uma pe a fai se tauga maile, po'o taifau ? pule a le atunu'u ia i le faiga o le latou taifau.....a ea ?.
Ia ua lelei la, ia e pule lava le atunu'u latou ia i le faiga o le latou taifau." o le toe tali fa'atopetope atu lena o le Peresitene o Amerika.
Na a'ami uma foma'i, sainitisi i le fono ma le Peresitene, "Vaai outou o le fa'amaululuga o le 'au Amerika, fai mai e fafaga se tatou maile po'o taifau i tausaga e lima. A uma loa, ona aumai loa lea o le latou ta'ifau o le a fetaui ma le tatou ta'ifau."
Fai mai loa lea o le Peresetene a Russia, "Ia o le mea oute mana'o ai, e aumai uma o outou finagalo pe'a fa'apefea ona fai se tatou malie, tino lelei, malosi e le fefe lava i se maile, toe fiu tagata e maitau mai po'o le a lea ituaiga maile..."
Fai atu loa le sainitisi matua lava lena sa i totonu o le fono, "Aumai se taifau se 'Serbia hunter',e tasi i 'o Serbia, aumai i Siamani i le ituaiga 'German shepherd', tasi le 'greyhound' e aumai i Ausetalia, aumai ma se taifau se tasi i Farani, e taua o le 'Bulldog' fa'atalia 'au ma ou tago e fa'afeusua'i taifau nei, ona fanau mai ai lea o se taifau maoa'e se tasi."
A'o le taimi lena e taumafai se tonu fo'i Amerika, po'o le a le mea e fai i sa latou ta'ifau.
Ua atua le lima tausaga o'o i le aso o le fai ai le fetaui o taifau ia, ua vaai atu tagata Amerika i totonu o le pa lena na aumai ai le maile a Russia, 'oka e fai o le tele ae sefulu lelei filifili e nonoa ai i totonu a le pa 'aumea ona o le fea'i.
O le maile fea'i uma a le lalolagi lea ua maua mai ai le taifau e tasi, ua fa'aigoaina o le 'Russian bull dog'.
Ua avatu nei i totonu o le pa, tatala 'ese filifili e sefulu, ua tu mai nei ua pei lava o se solofanua le lapo'a o le maile.
Fa'atalitali uma tagata i le taifau a Amerika, ma le vaaia atu ina o le mamalu o le 'au matamata, oe o le sa'a le taifau e tamo'e mai i le isi faitoto'a.
Talie uma fitafita Russia i le vaai atu i le latou taifau ma le taifau a Amerika, "Sole e fa'afefea ona maona ai le tatou taifau i le la sa'a ?."
Ma le tete'i uma tagata na vaai i le mea na tupu, ma ona o'o lava o le sa'a lea a Amerika, e mamulu mai i i ai le taifau a Russia, sau i le atoa, e o'o mai i le mea lea na tutu atu ai le sa'a lea.
Na ona fa'amaga lava o le gutu tele o le sa'a, ae folo atoa le taifau a Russia lea, ua ofo uma le 'au matamata i lena vaaiga, sa topetope atu loa le sainitisi e lona le talitonu i le mea na vaai i ai, fesili loa i le sainitisi Amerika lea.
"Sole o le a le igoa o le lena ituaiga maile ?" ae 'ata'ata le sainitisi Amerika, ma fai mai, " E TAUA O LE 'COSMETIC SURGERY' PO'O SUI O FOLIGA O LE CROCODILE I SE TAIFAU.....O LE MEA MONI A......O LE 'CROCODILE


text:
You need to be a member of Village One Samoana to add comments!
Replies
-
-
Ia talitali malie pea ia le taliga o le sua i tupu ma tamali'i o le atunuu aemaise faletua ma tausi ma le mamalu ua aofia mai.
O outou pa'ia ma faigata ia nu'unu'u atu ia faatini o tausala. O le a ou le oo i ai nei sala se gagana ona faitauina lea o le auauna.
Ae ua la-ga se leo ona o le agaga o le fiafia ia te au ma le tina i le tatou mafutaga i lenei afiafi/aso. O lo outou susu mai i le faatala'u'ula atu ua maualuga ai le aso. Tala a le tusi, se mea ina a lelei o uso ae nonofo faatasi-ae o ai ea le tagata ua outou manatu mai ai lava.
E le umi se faamatalaga ae pau o lea:
E momoli atu le faafetai faale-lava mai taele o maua agaga i lou outou lava mai i le faailogaina o lenei aso e patino ia ia maua ma le tina o le aiga. Faafetai foi lo outou alofa ma le agalelei i teu faatupu ma teu faatamali'i, lo outou lima foai i tulaga ua outou saunia mo i maua.
E leai ni auro ma ni ario e taui atu ai lo outou aga alofa, ae o lo o silasila fofoga alofa o le Tapaau i le Lagi. O ia te ia manuia e tele e faatutumu atu mea ua gaogaoina ona o lo outou alofa.
O le a foi se sauniuniga a le fanau ma le aiga nei aua le taliga o le sua ia outou susuga, ia e faamaualalo atu, ua manava lava e fia tele aua lo outou pa'ia ma outou mamalu.
Sau se taimi tatou faamavae ma tatala le fili ali'i, ia alofa le Atua vaelua tutusa o tatou manuia. Ia manuia taualumaga o totoe o le tatou afiafi, ae ola le auauna. Faafetai!
that is a small simple version of the lauga faafetai.
very basic....
you want a deep samoan one, i can provide that too, but e leai lava se uiga. same thing.
-
WOW! WOW! Fefe ia brother SNG - chohohoooooooooooooooooo - I'm going for the shock - mea lea e lelei ai bro SNG e lelei i mea valea to matua mea lelei lava ile fa'asamoa... WOW! JOB WELL DONE bro... :-)
-
se ua malo le fai ole faiva ile saugoaga SNG. Ua avea lava lou fofoga ma sui o aiga lua,
E leai ole ga ua akoa kigo ole kama ile vagaga ua kaoko i maoka. Ae muamua pea oga momoli laau i fogaa aua o legei ua o faakasi le fukia male umele i loga figagalo ma so kou faamoemoe. le kaeao ga sema aua le kama male kiga ole aiga.
Ae avea ia loú leo e fai ma sui ole au valaaulia mamalu, Le afio ole au faigaluega, le paia i aiga, le mamalu ole faleupolu o kofiga. kaigage ee o samoa ua faakasi mai. E momoli aku ai sa makou faafekai faale lava oga o le faakalauula aku, i lo kou magaku mai. I lo kou maau male milomilosia. I lakou keu faakupu keu faa kamalii ua makagofie ai le aso faasigo ile kama male kiga. Faafekai ilo kou aao mafola ua o kou mafakia ai.. alofa le Akua e koe faa kukumu mea ua faagaogao oga ole gei faamoemoe.. alofa le Akua e kului se isi 40 kausaga ile faakasiga ale kama ma le kiga.
Ole a foí sa makou faamakalaga. se upu ua laavale pe sala i lau silasila ma lau faafofoga, faaee i ulugalu ma faase i guu kuu fua. Alofa le Akua e aua geí vaeluaiga so kakou maguia, Ia akoakoa so kou maguia akoakoa foí so makou maguia, ia ae ola le kamaloa mai Faakoía. soifua.
( very very short lauga kali) ae sole SNG aua geí galo soú lafo) se maímau pe aga ka ola i Samoa lol
-
LMAO....MALO LEALOFI...FEFE I LE KOOKOO GA EKE FEALUA'I MA OE A....O LE MAUKUA PAOA LAVA....KUSI MAI SE KA LAUGA SEI A'O...LAU KAMA MAKUA OKI A LE MEA KAU AGAGUU
-
-
Featured Discussions
ADMIN UPDATE: Start SAVING your PAST Posts, Blogs, Pictures etc.
Sup 1sa Natives! Following up from Wrydah's Blog & HGG'z comment about the "updating of 1samoana", its important that you guys who have posted and cherish your blog posts, pictures, past comments in the dicussions etc: TO START SAVING YOUR POSTS or…Read more…
Re: Sitivi Savea
Talofa everyoneRe: SITIVI SAVEAI am on here in search for my brother. Last I heard he had moved to Alaska with his family. He is 43 years of age. He was adopted by an uncle and his wife as a baby in New Zealand and they took him back to Hawaii where…Read more…
Malu or Pe'a?
Because of something Hoodie posted up on our fb page, I thought I would raise the question in here. Now Hoodie posted a pic of, I'm taking it's a Samoan woman's tattoo on her legs. Because the pattern's weren't the traditional ones for a Malu, she…Read more…
ADMIN UPDATE RE: BLOGS/DISCUSSIONS
Yes it's that time of year again guys where the admins gotta do a bit of spring cleaning. So im loving all these new topics being brought up into the ville from Chris B, Ironman etc - but can you guys please start posting these as DISCUSSIONS not…Read more…
The Latest
Catch all our great posts!
The Ville can move fast sometimes. Don't miss anything good. Sign up for FREE news & updates - the best of our blogs and discussions sent straight to your email inbox.
Do Something
What's New
you're right tiger…while the politicians sit behind their desks deci…"
..…"